Source: https://www.riigiteataja.ee/akt/72657
Timestamp: 2017-04-28 10:06:18+00:00

Document:
Tulumaksuseadus [terviktekst muudatustega kuni 13.12.2000] – Riigi Teataja
Tulumaksuseadus [terviktekst muudatustega kuni 13.12.2000]
Väljaandja:RiigikoguAkti liik:seadusTeksti liik:algtekstAvaldamismärge:RT I 2001, 11, 49
Tulumaksuseadus [terviktekst muudatustega kuni 13.12.2000]Vastu võetud 15.12.1999RT I 1999, 101, 903Terviktekst
Muudetud järgmiste seadustega (vastuvõtmise aeg, avaldamine Riigi Teatajas,
(RT I 2000, 58, 377)
14.06.2000A
(RT I 2000, 55, 359)
(RT I 2000, 102, 667)
(RT I 2000, 102, 675)
Muudetud paragrahvide lõpus sulgudes on viide seadus(t)ele, millega kehtestati
praegune sõnastus. Terviktekst avaldatakse 6. detsembri 2000. a seaduse § 3
(1) Tulumaksuga maksustatakse maksumaksja tulu, millest on tehtud seadusega
lubatud mahaarvamised.
(2) Paragrahvis 48 sätestatud tulumaksuga maksustatakse füüsilisele isikule
tehtud erisoodustused.
(3) Paragrahvides 49–52 sätestatud tulumaksuga maksustatakse residendist juriidilise
isiku poolt tehtud kingitused, annetused ja vastuvõtukulud, makstud dividendid
ja muud kasumieraldised, ettevõtlusega mitteseotud kulud ja väljamaksed.
(4) Paragrahvis 53 sätestatud tulumaksuga maksustatakse mitteresidendi poolt
tehtud erisoodustused, mitteresidendi poolt püsiva tegevuskoha kaudu tehtud
kingitused, annetused ja vastuvõtukulud, kasumieraldised, ettevõtlusega
mitteseotud kulud ja väljamaksed.
[6.12.2000]
(1) Paragrahvi 1 lõikes 1 nimetatud tulumaksu maksjaks on füüsiline isik ja mitteresidendist
juriidiline isik, kes saab maksustamisele kuuluvat tulu.
(2) Paragrahvi 1 lõikes 2 nimetatud tulumaksu maksjaks on füüsilisest isikust
tööandja, residendist juriidiline isik, Eestis püsivat tegevuskohta omav
või tööandjana tegutsev mitteresident või Eesti riigi- või kohaliku omavalitsusüksuse
asutus, kes teeb maksustatavaid erisoodustusi.
(3) Paragrahvi 1 lõikes 3 nimetatud tulumaksu maksjaks on residendist juriidiline
(4) Paragrahvi 1 lõikes 4 nimetatud tulumaksu maksjaks on mitteresidendist juriidiline
isik, kellel on Eestis registreeritud püsiv tegevuskoht (§ 7).
(1) Paragrahvi 1 lõikes 1 nimetatud tulumaksu määr on 26%, välja arvatud lõikes 2
ning § 43 lõikes 4 nimetatud juhtudel.
(1) Paragrahvi 1 lõikes 1 nimetatud tulumaks laekub järgmiselt: 1) mitteresidendi poolt makstud või temalt kinnipeetud tulumaks laekub riigile; 2) residendist füüsilise isiku poolt makstud või temalt kinnipeetud tulumaksust
laekub 44% riigile ning 56% maksumaksja elukohajärgsele kohalikule omavalitsusüksusele.
(2) Maksumaksja elukohaks kalendriaastal loetakse sama kalendriaasta 1. jaanuari
seisuga Maksuameti poolt peetavasse maksumaksjate ja maksu kinnipidajate
riiklikku registrisse kantud elukoht. Kui Maksuametil puuduvad andmed füüsilise
isiku elukoha kohta, jaotatakse 56% lõike 1 punktis 2 nimetatud tulumaksust
kohalike omavalitsusüksuste vahel proportsionaalselt nende arvestuslikele
osakaaludele. Tulumaksu kandmine kohalikele omavalitsusüksustele ning arvestuslike
osakaalude arvutamine toimub rahandusministri määrusega kehtestatud korras.
(1) Füüsiline isik on resident, kui tema alaline elukoht on Eestis või kui
ta viibib Eestis maksustamisperioodi jooksul 183 päeva või rohkem. Samuti
on resident välisteenistuses viibiv Eesti riigiteenistuja. Residendist
füüsiline isik maksab tulumaksu kõikidelt nii Eestis kui väljaspool Eestit
saadud, nii §-des 13–22 loetletud kui ka loetlemata tuludelt.
(2) Juriidiline isik on resident, kui ta on asutatud Eesti seaduse alusel.
Residendist juriidiline isik maksab tulumaksu §-des 48–52 nimetatud maksuobjektilt
ning peab kinni tulumaksu §-s 41 loetletud väljamaksetelt.
(3) Mitteresident on lõigetes 1 või 2 nimetamata füüsiline või juriidiline isik.
Mitteresident maksab tulumaksu ainult Eesti tuluallikast saadud tulult
vastavalt §-s 29 sätestatule. Mitteresidendist juriidilise isiku tulude
deklareerimine ja maksustamine, tulumaksu kinnipidamine ja tasumine toimub
samadel tingimustel ja korras nagu mitteresidendist füüsilise isiku puhul,
kui käesolevas seaduses ei ole sätestatud teisiti.
(31) Juriidilise isiku staatust mitteomava välismaise isikute ühenduse ja varakogumi
tulu maksustatakse nimetatud ühenduse või varakogumi osanike või liikmete
tuluna proportsionaalselt nende osalusele. Kui ühenduse või varakogumi
liikmed või osanikud ei ole teada või ei ole tõendatud nende residentsus,
siis omistatakse tulu isikule, kes valitseb ühenduse või varakogumi vara
või teeb tema nimel tehinguid. Nimetatud ühendusele või varakogumile tehtavatelt
väljamaksetelt tulumaksu kinnipidamisel kohaldatakse mitteresidendist juriidilise
isiku kohta käivaid sätteid. Kui nimetatud ühendus või varakogum asub madala
maksumääraga territooriumil (§ 10), kohaldatakse tulumaksu kinnipidamisel
madala maksumääraga territooriumil asuva juriidilise isiku kohta käivaid
(4) Eesti äriregistrisse kantud välismaa äriühingu filiaali ning Maksuameti
kohalikus asutuses registreeritud mitteresidendist juriidilise isiku muu
püsiva tegevuskoha (§ 7) tulu maksustatakse vastavalt §-le 53. Nimetatud
mitteresidendi püsiva tegevuskoha kaudu saadud tulu maksustamisel ei kohaldata
käesoleva paragrahvi lõikes 3 sätestatut.
(5) Kui Riigikogu poolt ratifitseeritud välislepingus on tulumaksuga maksustamisel
või tulumaksu kinnipidamisel ette nähtud seaduses sätestatust soodsamad
tingimused, kohaldatakse välislepingu sätteid.
[14.06.2000; 6.12.2000]
(1) Püsiv tegevuskoht on igasugune koht, mille kaudu toimub täielikult või
osaliselt mitteresidendi püsiv majandustegevus Eestis, sealhulgas: 1) filiaal; 2) juhtimiskeskus, kontor, tehas või töökoda; 3) ehitusplats, ehitus-, seadmestamis- või montaažitööde koht; 4) koht, kus toimub loodusvara uurimine või kasutuselevõtmine, samuti nendega
seotud järelevalvealane tegevus; 5) koht, kus toimub teenuste (sealhulgas juhtimis- ja konsultatsiooniteenuste)
(2) Kui Eestis tegutseb mitteresidendi esindaja, kes on volitatud tegema ja
korduvalt teeb mitteresidendi nimel tehinguid, loetakse, et mitteresidendil
on Eestis püsiv tegevuskoht selle esindaja poolt mitteresidendi nimel Eestis
tehtud tehingute osas.
(3) Mitteresidendi tulu, mida ta saab Eestis asuva püsiva tegevuskoha kaudu,
arvestatakse kui tulu, mida see püsiv tegevuskoht oleks võinud saada iseseisva
maksumaksjana, kes tegutseb samade või sarnaste tingimuste alusel samadel
või sarnastel tegevusaladel ja on täiesti iseseisev mitteresidendi suhtes,
kelle püsiv tegevuskoht see on.
Isikud on omavahel seotud, kui: 1) isik on teise isiku abikaasa, otsejoones sugulane, õde või vend, õe või
venna alaneja sugulane, abikaasa otsejoones sugulane, abikaasa õde või
vend; 2) isikud on ühte kontserni kuuluvad äriühingud äriseadustiku (RT I 1995, 26–28,
355; 1998, 91–93, 1500; 1999, 10, 155; 23, 355; 24, 360; 57, 596; 102,
907; 2000, 29, 172; 49, 303; 55, 365; 57, 373) § 6 tähenduses; 3) isikule kuulub üle 10% juriidilise isiku aktsia- või osakapitalist, häälte
koguarvust või õigusest juriidilise isiku kasumile; 4) isikule kuulub koos teiste temaga seotud isikutega kokku üle 50% juriidilise
isiku aktsia- või osakapitalist, häälte koguarvust või õigusest juriidilise
isiku kasumile; 5) üle 50% juriidiliste isikute aktsia- või osakapitalist, häälte koguarvust
või õigusest juriidiliste isikute kasumile kuulub ühele ja samale isikule; 6) isikutele kuulub üle 25% ühe ja sama juriidilise isiku aktsia- või osakapitalist,
häälte koguarvust või õigusest juriidilise isiku kasumile; 7) juriidiliste isikute juhatuse või muu juhatust asendava organi kõik liikmed
on ühed ja samad isikud; 8) isik on teise isiku töötaja, töötaja abikaasa või otsejoones sugulane; 9) isik on juriidilise isiku juhtimis- või kontrollorgani liige (§ 9), juhtimis-
või kontrollorgani liikme abikaasa või otsejoones sugulane.
Juriidilise isiku juhtimis- ja kontrollorgan
(1) Juriidilise isiku juhtimis- või kontrollorgan on igasugune volitatud organ
või isik, kellel on tulenevalt vastava juriidilise isiku kohta käivast
seadusest, ühingulepingust, põhikirjast või muust juriidilise isiku tegevust
reguleerivast õigusaktist õigus osaleda juriidilise isiku tegevuse juhtimisel
või juhtorgani tegevuse kontrollimisel.
(2) Juhtimis- või kontrollorganiks on muu hulgas juhatus, nõukogu, täis- või
usaldusühingut esindama volitatud osanik, prokurist, asutaja kuni juriidilise
isiku registrisse kandmiseni, likvideerija, pankrotihaldur, audiitor, revident
või revisjonikomisjon. Samuti loetakse juhtimisorganiks välismaa äriühingu
filiaali juhatajat ning Maksuameti kohalikus asutuses registreeritud püsiva
tegevuskoha (§ 7) tegevjuhti.
(3) Lõigetes 1 ja 2 sätestatut kohaldatakse nii avalik- kui eraõiguslike, nii
residendist kui ka mitteresidendist juriidiliste isikute suhtes.
Madala maksumääraga territoorium
(1) Madala maksumääraga territoorium on välisriik või välisriigis asuv iseseisva
maksujurisdiktsiooniga territoorium, kus ei ole kehtestatud juriidilise
isiku teenitud või jaotatud kasumilt võetavat maksu või kus sellise maksu
suurus on väiksem kui 2/3 tulumaksust, mida Eesti residendist füüsiline
isik peaks maksma niisama suurelt ettevõtlustulult vastavalt käesolevale
seadusele, arvestamata §-des 23–28 lubatud mahaarvamisi. Kui erinevat liiki
juriidiliste isikute teenitud või jaotatud kasumilt võetava maksu suurus
on erinev, siis loetakse territoorium madala maksumääraga territooriumiks
ainult nende juriidiliste isikute suhtes, kelle puhul maksu suurus vastab
käesoleva lõike esimeses lauses toodud madala maksumääraga territooriumi
(2) Madala maksumääraga territooriumil asuvaks ei loeta sellist juriidilist
isikut, kelle aastatulust üle 50% on saadud: 1) kaupade tootmisest, kaubandustegevusest, transpordi-, side-, majutus- ja
turismiteenuse osutamisest juriidilise isiku asukohamaal ning kindlustustegevuse
litsentsi omava juriidilise isiku poolt kindlustusteenuse osutamisest; 2) laevade prahtimisest.
(3) Vabariigi Valitsus koostab nimekirja territooriumidest, mida ei loeta madala
maksumääraga territooriumideks, olenemata lõigetes 1 ja 2 sätestatust.
(1) Vabariigi Valitsuse korraldusega kinnitatakse tulumaksusoodustusega mittetulundusühingute
ja sihtasutuste nimekiri (edaspidi nimekiri).
(2) Kirikute ja koguduste seaduse (RT I 1993, 30, 510; 44, 637; 1994, 28, 425)
alusel asutatud ning Eesti kirikute, koguduste ja koguduste liitude registrisse
kantud juriidiline isik loetakse käesoleva seaduse mõttes tulumaksusoodustusega
mittetulundusühinguks nimekirja kandmata. Samadel tingimustel loetakse
tulumaksusoodustusega mittetulundusühinguteks erakonnad. Nimetatud isikute
suhtes ei kohaldata lõigetes 3–7 sätestatut.
(3) Nimekirja kantakse mittetulundusühing (välja arvatud mittetulundusühistu)
ja sihtasutus, mille tegevuse eesmärgiks on heategevuslik teaduse, kultuuri,
hariduse, spordi, korrakaitse, tervishoiu, sotsiaalhoolekande, loodushoiu,
vähemusrahvuste kultuurautonoomia või kirikute, koguduste või usuühingute
toetamine avalikes huvides ning mis vastab alljärgnevatele tingimustele: 1) ühing või sihtasutus ei jaga oma vara ega tulu ega anna materiaalset abi
või rahaliselt hinnatavaid soodustusi oma asutajatele, liikmetele, juhtimis-
või kontrollorganite liikmetele (§ 9) ega eelloetletud isikute abikaasale,
otsejoones sugulasele, õele, vennale, õe või venna alanejale sugulasele,
abikaasa otsejoones sugulasele, abikaasa õele või vennale; 2) ühingu või sihtasutuse lõpetamisel antakse pärast võlausaldajate nõuete
rahuldamist allesjäänud vara üle samalaadsete eesmärkidega mittetulundusühingule
või sihtasutusele, avalik-õiguslikule juriidilisele isikule, riigile või
kohalikule omavalitsusüksusele; 3) ühingu või sihtasutuse halduskulud ei tohi ületada määra, mis on õigustatud
tegevuse iseloomu ja põhikirjaliste eesmärkidega; 4) ühing või sihtasutus ei maksa oma töötajatele ega juhtimis- või kontrollorgani
liikmetele (§ 9) suuremat tasu, kui makstakse samasuguse töö eest ettevõtluses.
(4) Lõike 3 punktis 1 toodud tingimus ei kehti sotsiaalhoolekande toetamise ja
puuetega inimeste ühingute suhtes.
(5) Nimekirja ei kanta mittetulundusühingut ja sihtasutust: 1) mille põhitegevuseks on ettevõtlus või mis kasutab ettevõtlustulu põhikirjavälistel
eesmärkidel; 2) millel on ajatamata maksuvõlg; 3) mis on lõpetamisel või mille suhtes on algatatud pankrotimenetlus; 4) mille poolt nimekirja kandmiseks esitatud dokumendid ei vasta õigusaktides
(6) Vabariigi Valitsusel on õigus kustutada mittetulundusühing või sihtasutus
nimekirjast, kui selgub, et mittetulundusühing või sihtasutus ei vasta
lõikes 3 toodud tingimustele või kui ilmnevad lõikes 5 nimetatud asjaolud
või 1) kui mittetulundusühing või sihtasutus ei ole esitanud maksuhaldurile aruandeid
ja maksudeklaratsioone õigusaktidega ettenähtud tähtaegadel ja korras või 2) kui mittetulundusühing või sihtasutus ei ole asukohajärgsele Maksuameti
kohalikule asutusele teatanud oma põhikirjas tehtud muudatustest 30 päeva
jooksul, alates muudatuse kohta kande tegemisest mittetulundusühingute
ja sihtasutuste registris, või 3) kui mittetulundusühing või sihtasutus saab tulu põhikirjavälisest tegevusest.
(7) Nimekirja koostamise korra, selleks esitatavad dokumendid, samuti isiku
nimekirja kandmise ja sealt kustutamise korra kehtestab Vabariigi Valitsus.
Residendist füüsilise isiku tulu
(1) Tulumaksuga maksustatakse residendist füüsilise isiku poolt maksustamisperioodil
Eestis ja väljaspool Eestit kõikidest tuluallikatest saadud tulu, sealhulgas: 1) palgatulu (§ 13); 2) ettevõtlustulu (§ 14); 3) kasu vara võõrandamisest (§ 15); 4) renditulu ja litsentsitasud (§ 16); 5) intressid (§ 17); 6) dividendid (§ 18); 7) elatis, pensionid, stipendiumid, toetused, preemiad, loteriivõidud (§ 19); 8) kindlustushüvitised ja väljamaksed pensionifondist (§-d 20 ja 21); 9) madala maksumääraga territooriumil asuva juriidilise isiku tulu (§ 22).
(2) Füüsilise isiku maksustatava tulu hulka ei kuulu §-de 48–53 alusel maksustatavad
erisoodustused, kingitused ja annetused, dividendid või muud kasumieraldised.
(1) Tulumaksuga maksustatakse kõik rahalised tasud, mida makstakse töötajale
või avalikule teenistujale, sealhulgas palk, lisatasu, juurdemakse, puhkusetasu,
avaliku teenistuse seaduse (RT I 1995, 16, 228; 1999, 7, 112; 10, 155; 16,
271 ja 276; 2000, 25, 144 ja 145; 28, 167; 102, 672) § 46 alusel makstav
puhkusetoetus, töölepingu lõpetamisel või teenistusest vabastamisel ettenähtud
hüvitis, kohtu või töövaidluskomisjoni poolt väljamõistetud hüvitis või
viivis, Eesti Vabariigi puhkuseseaduse (RT 1992, 37, 481; 1993, 10, 150;
RT I 1994, 84, 1474; 1995, 16, 228; 1997, 74, 1229; 93, 1560; 1999, 82, 749)
§ 31 alusel riigi poolt hüvitatav tasu täiendavate puhkusepäevade eest,
samuti spordiseaduse (RT I 1998, 61, 982) § 13 lõikes 2 nimetatud lepingu alusel
sportlasele makstav tasu. Avalik teenistuja käesoleva seaduse tähenduses
on ka avaliku teenistuse seaduse § 12 lõigetes 2 ja 3 nimetatud teenistuja.
(2) Tulumaksuga maksustatakse kõik rahalised tasud, mida maksab juriidiline
isik juhtimis- või kontrollorgani liikmele (§ 9) oma ametiülesannete täitmise
(3) Tulumaksuga ei maksustata: 1) Vabariigi Valitsuse kehtestatud tingimustel ja piirmäärades avalikule teenistujale,
töötajale või juriidilise isiku juhtimis- või kontrollorgani liikmele makstavaid
teenistus-, töö- või ametilähetusega seotud sõidu-, majutus- ja muude kulude
hüvitisi ning päevaraha, samuti teises paikkonnas asuvale ametikohale nimetamisega
seotud kulude hüvitisi; 2) Vabariigi Valitsuse poolt kehtestatud tingimustel ja piirmäärades avalikule
teenistujale, töötajale või juriidilise isiku juhatuse või juhatust asendava
organi liikmele makstavaid hüvitisi seoses maksumaksja isiklikus omandis
oleva või kapitalirendi korras rendile võetud sõiduauto kasutamisega teenistus-,
töö- või ametiülesannete täitmisel; 3) seaduse «Riigikogu liikmete ametipalga, pensioni ja muude sotsiaalsete
garantiide kohta» (RT 1992, 28, 381; RT I 1996, 51, 966; 1998, 107, 1765;
1999, 10, 153) §-de 9 ja 11 alusel Riigikogu liikmele tehtavaid väljamakseid; 4) Vabariigi Presidendi ametihüve seaduse (RT I 1996, 51, 966) § 3 alusel Vabariigi
Presidendile tehtavaid väljamakseid; 41) Riigikogu ja Vabariigi Presidendi poolt nimetatavate riigiametnike ametipalkade
seaduse (RT I 1996, 81, 1448; 1999, 29, 406; 2000, 55, 359) § 121 alusel peaministrile
ja ministrile tehtavaid väljamakseid; 5) töötajale või teenistujale seoses tööõnnetusega või kutsehaigusega makstavaid
hüvitisi, mis ei ületa kalendrikuus ühte rahvapensioni määra; 6) laevade ja tsiviillennunduse lennukite meeskondadele, laevapere liikmetele
ja tsiviilõhusõiduki meeskonnaliikmetele antava tasuta kollektiivtoitlustamise
ratsiooni maksumust reisidel viibimise ajal riigisisese töölähetuse päevaraha
alammäära piires; 7) töötajale või teenistujale väljamakstud sünnitustoetust, mis ei ületa 5/12
residendist füüsilise isiku maksustamisperioodi maksuvabast tulust (§ 23); 8) puuetega inimeste sotsiaaltoetuste seaduse (RT I 1999, 16, 273; 82, 749;
88, 803) alusel toetust saavale ning töötavale isikule tööandja poolt antud
abivahendeid väärtuses, mis ei ületa 50% töötajale või teenistujale kalendrikuu
jooksul makstud ja sotsiaalmaksuga maksustatud väljamaksete summast; 9) tööandja poolt tasutud töötajate täiend- ja ümberõpet seoses töö- või teenistussuhte
lõpetamisega koondamise tõttu; 10) tööandja poolt tehtud kulutusi töötaja või teenistuja tööõnnetuse või kutsehaiguse
tagajärjel saadud tervisekahjustuse raviks; 11) välisteenistuse seaduse (RT I 1995, 15, 172; 50, 764; 1996, 49, 953) § 25 alusel
diplomaadile tehtavaid väljamakseid; 12) kaitseväeteenistuse seaduse (RT I 2000, 28, 167) § 160 ja politseiteenistuse
seaduse (RT I 1998, 50, 753; 104, 1742; 2000, 10, 57; 28, 167) § 26 alusel
makstavat vormiriietuse maksumuse kompensatsiooni.
[14.06.2000A; 6.12.2000]
(2) Ettevõtlus on isiku iseseisev majandus- või kutsetegevus (sealhulgas ka
notari kutsetegevus), mille eesmärgiks on tulu saamine kauba tootmisest,
müümisest või vahendamisest, teenuse osutamisest või muust tegevusest,
kaasa arvatud loominguline või teaduslik tegevus.
(5) Äriregistrisse kantud või elukohajärgses Maksuameti kohalikus asutuses
registreeritud füüsilisest isikust ettevõtja, samuti notar, võib teha oma
ettevõtluse tulust 6. peatükis lubatud mahaarvamisi.
(1) Tulumaksuga maksustatakse kasu (§ 37) ükskõik millise võõrandatava ja varaliselt
hinnatava eseme, sealhulgas kinnis- või vallasasja, väärtpaberi, nimelise
aktsia, osa, täis- või usaldusühingusse tehtud sissemakse, ühistule makstud
osamaksu, investeerimisfondi osaku, nõudeõiguse, ostueesõiguse, hoonestusõiguse,
kasutusvalduse, isikliku kasutusõiguse, rentniku õiguste, tagasiostukohustuse,
hüpoteegi, kommertspandi, registerpandi või muu piiratud asjaõiguse või
selle järjekoha või muu varalise õiguse (edaspidi vara) müügist või vahetamisest.
(2) Tulumaksuga maksustatakse aktsiaseltsi aktsiakapitali, osaühingu või ühistu
osakapitali või täis- või usaldusühingu sissemaksete vähendamisel, samuti
aktsiate või osade tagasiostmisel isikule tehtav väljamakse osas, mis ületab
osaluse soetamismaksumust või isiku poolt tehtud sissemakset osaluse (aktsiad,
osad, osamaks) omandamisel.
(3) Tulumaksuga maksustatakse juriidilise isiku likvideerimisel makstav likvideerimisjaotis
osas, mis ületab osaluse soetamismaksumust või isiku poolt tehtud sissemakset
osaluse omandamisel.
(4) Tulumaksuga ei maksustata: 1) vastuvõetud pärandvara; 2) omandireformi käigus tagastatud vara; 3) sundvõõranditasu ja hüvitisi sundvõõrandamisel; 4) tulu isiklikus tarbimises oleva vallasasja võõrandamisest; 5) tulu omandireformi käigus tagastatud maa võõrandamisest; 6) tulu, mida rahvakapitali obligatsiooni arvestuskaardi saanud isik on saanud
rahvakapitali obligatsiooni arvestuskaardi alusel talle väljaantud erastamisväärtpaberite
müügist; 7) tulu, mida põllumajandusreformi õigustatud subjekt on saanud talle väljaantud
tööosaku müügist; 8) tulu, mida omandireformi õigustatud subjekt on saanud talle õigusvastaselt
võõrandatud vara kompenseerimise korralduse alusel väljaantud erastamisväärtpaberite
müügist.
(5) Tulumaksuga ei maksustata kinnisasja, ehitise või korteri kui vallasasja
või elamuühistu osamaksu võõrandamisest saadud kasu, kui: 1) kinnisasja oluliseks osaks või korteriomandi või -hoonestusõiguse esemeks
on eluruum, mida maksumaksja kuni võõrandamiseni kasutas oma alalise või
peamise elukohana, või 2) kinnisasja oluliseks osaks või korteriomandi või -hoonestusõiguse esemeks
on eluruum ning kinnisasi on läinud maksumaksja omandisse õigusvastaselt
võõrandatud vara tagastamise teel või 3) kinnisasja oluliseks osaks või korteriomandi või -hoonestusõiguse esemeks
on eluruum ning nimetatud eluruum ja selle juurde kuuluv maa on läinud
maksumaksja omandisse ostueesõigusega erastamise teel ning kinnistu suurus
ei ületa 2 hektarit või 4) kinnisasja oluliseks osaks on suvila või aiamaja ja kinnistu suurus ei
ületa 0,25 hektarit ning kinnisasi on olnud maksumaksja omandis üle kahe
aasta või suvila või aiamaja on vallasasjana olnud enne maa kinnistamist
maksumaksja omandis üle kahe aasta või 5) maksumaksja kasutas ehitist või korterit kui vallasasja kuni võõrandamiseni
oma alalise või peamise elukohana või kui ehitis või korter kui vallasasi
on läinud maksumaksja omandisse õigusvastaselt võõrandatud vara tagastamise
või ostueesõigusega erastamise teel või 6) suvila või aiamaja on ehitis kui vallasasi ning on olnud maksumaksja omandis
üle kahe aasta või 7) maksumaksja kasutas elamuühistu liikmena elamuühistule kuuluvas elamus
asuvat korterit oma alalise või peamise elukohana.
(6) Kui lõike 5 punktides 1, 5 või 7 nimetatud kinnisasja, ehitist või korterit
kasutati peale maksumaksja elukoha osaliselt ka muul otstarbel, siis rakendatakse
lõikes 4 nimetatud maksuvabastust proportsionaalselt elukohana ja muul otstarbel
kasutatavate ruumide pindala suhtele.
(1) Tulumaksuga maksustatakse tulu kinnis- või vallasasja või selle osa üürile
või rendile andmisest, tasu hoonestusõiguse seadmise, kinnisasja ostueesõigusega,
kasutusvaldusega, isikliku kasutusõiguse või servituudiga koormamise eest,
samuti tasu vallasasja, aktsia või osa koormamise eest kasutusvaldusega.
(2) Tulumaksuga maksustatakse tasu kirjandus-, kunsti- või teadusteoste (sealhulgas
kino- või videofilmi, raadio- või telesaate salvestise või arvutiprogrammi)
autoriõiguse, patendi, kaubamärgi, tööstusdisainilahenduse või kasuliku
mudeli, plaanide, salajaste valemite või protsesside kasutada andmise või
nende kasutamise õiguse võõrandamise eest (edaspidi litsentsitasu).
(3) Tulumaksuga maksustatakse tasu tööstusliku, kaubandusliku või teadusalase
sisseseade või tööstuslikku, kaubanduslikku või teadusalast kogemust puudutava
informatsiooni (oskusteabe) kasutada andmise või nende kasutamise õiguse
võõrandamise eest (edaspidi litsentsitasu).
(1) Tulumaksuga maksustatakse kõik laenudelt, väärtpaberitelt või muudelt võlakohustustelt
(sealhulgas kapitalirent) saadud intressid.
(2) Tulumaksuga ei maksustata residendist krediidiasutuse, mitteresidendist
krediidiasutuse Eesti äriregistrisse kantud filiaali või Hüvitusfondi poolt
füüsilisele isikule makstud intresse.
(1) Tulumaksuga maksustatakse kõik dividendid ja muud kasumieraldised, mida
residendist füüsiline isik saab välismaa juriidiliselt isikult rahalises
või mitterahalises vormis.
(2) Dividend on väljamakse, mida tehakse juriidilise isiku pädeva organi otsuse
alusel jaotamisele kuuluvast puhaskasumist ning mille väljamaksmise aluseks
on dividendi saaja osalus juriidilises isikus (aktsiate või osade omamine,
täis- või usaldusühingu osanikuks või tulundusühistu liikmeks olemine või
muud osaluse vormid vastavalt äriühingu asukohamaa seadustele).
(3) Aktsia- või osakapitali või sissemaksete vähendamisel, aktsiate või osade
tagasiostmisel või juriidilise isiku likvideerimisel tehtavate väljamaksete
maksustamine toimub vastavalt § 15 lõigetele 2 ja 3.
(4) Kui residendist füüsiline isik on osanik või liige sellises isikute ühenduses
või sellise varakogumi kaasomanik, millele ei ole omistatud juriidilise
isiku staatust, siis maksustatakse tulumaksuga nimetatud ühenduse või varakogumi
puhaskasumi osa proportsionaalselt maksumaksja osalusele või hääleõigusele.
(5) Lõikes 4 sätestatut ei kohaldata investeerimisfondide seaduse (RT I 1997,
34, 535; 1998, 61, 979; 2000, 10, 55; 57, 373) alusel asutatud lepingulise
investeerimisfondi ning pensionifondide seaduse (RT I 1998, 61, 979) alusel
asutatud pensionifondi osakuomanike suhtes. Osakuomaniku tulu maksustamine
toimub vastavalt § 15 lõigetele 1–3, § 17 lõikele 1, § 20 lõikele 4 ja §-le 21.
(1) Tulumaksuga maksustatakse elatis, mida füüsiline isik saab kohtuotsuse,
kohtumäärusega kinnitatud kokkuleppe või pooltevahelise notariaalselt kinnitatud
kokkuleppe alusel vastavalt perekonnaseaduse (RT I 1994, 75, 1326; 1996,
40, 773; 49, 953; 1997, 28, 422; 35, 538; 2000, 50, 317) §-dele 23, 61–64
või 69.
(2) Tulumaksuga maksustatakse saadud pensionid, toetused, stipendiumid, kultuuri-,
spordi- ja teaduspreemiad ning loteriivõidud.
(3) Tulumaksuga ei maksustata: 1) riikliku pensionikindlustuse seaduse (RT I 1998, 64/65, 1009; 2000, 36, 226;
102, 673 ja 674) alusel makstavaid pensione; 2) Eesti riigi poolt punktis 1 nimetamata seaduse alusel makstavaid pensione; 3) seaduse alusel makstavaid stipendiume, toetusi ja töötu abiraha, välja
arvatud neid stipendiume ja toetusi, mida makstakse seoses töö- või teenistussuhtega,
samuti seoses juriidilise isiku juhtimis- või kontrollorgani liikmeks olekuga; 4) rahvusvahelisi ja riiklikke kultuuri- ja teaduspreemiaid ning Vabariigi
Valitsuse poolt antavaid spordipreemiaid; 5) punktis 3 nimetamata õppe- ja teadustööks ning loominguliseks ja sporditegevuseks
antavaid stipendiume, mis vastavad Vabariigi Valitsuse poolt kehtestatud
tingimustele; 6) füüsiliselt isikult, riigi- või kohaliku omavalitsusüksuse asutuselt, residendist
juriidiliselt isikult, samuti mitteresidendilt Eestis registreeritud püsiva
tegevuskoha kaudu või arvel saadud kingitusi ja annetusi; 7) korraldusloa alusel läbiviidud loteriist saadud loteriivõite; 8) kuriteoohvritele riikliku hüvitise maksmise seaduse (RT I 1999, 4, 51; 95,
844; 2001, 3, 8) alusel makstavaid hüvitisi.
(1) Tulumaksuga maksustatakse Eesti Vabariigi ravikindlustusseaduse (RT 1991,
23, 272; RT I 1999, 7, 113; 29, 397; 2000, 57, 374; 84, 536; 102, 675) § 6
alusel väljamakstud ajutise töövõimetuse hüvitis.
(2) Tulumaksuga maksustatakse kahjukindlustuse varakindlustusjuhtumi korral
väljamakstud kindlustushüvitis, kui maksumaksja on selle kindlustusjuhtumiga
seotud kindlustusmaksed, kindlustatud vara soetamismaksumuse või samalt
varalt enne käesoleva seaduse jõustumist kehtinud tulumaksuseaduse alusel
arvestatud põhivara amortisatsiooni maha arvanud oma ettevõtlustulust.
Saadud kindlustushüvitist maksustatakse nagu kasu vara müügist (§ 37), kusjuures
vara müügihinnaks loetakse kindlustushüvitise suurus.
(3) Tulumaksuga maksustatakse investeerimisriskiga elukindlustuslepingu alusel
kindlustusvõtjale või soodustatud isikule väljamakstud summa, millest on
maha arvatud sama lepingu alusel kindlustusvõtja poolt tasutud kindlustusmaksed.
Nimetatud summa maksustatakse juhul, kui see on saadud enne kaheteistkümne
aasta möödumist kindlustuslepingu sõlmimisest.
(4) Tulumaksuga maksustatakse tulumaksusoodustusega pensionikindlustuse lepingu
alusel või pensionifondi poolt osakuomanikule või tema pärijale tehtavad
väljamaksed, arvestades lõikes 5 ning §-s 21 toodud erisusi.
(5) Tulumaksuga ei maksustata kindlustusseaduse (RT 1992, 48, 601; RT I 1995,
26–28, 355; 1996, 23, 455; 40, 773; 1998, 61, 979; 1999, 10, 155; 27, 389;
2000, 53, 343) § 702 tingimustele vastava tulumaksusoodustusega pensionikindlustuse
lepingu alusel kindlustusvõtjale perioodiliselt pärast tema 55-aastaseks
saamist või tema täieliku ja püsiva töövõimetuse kindlakstegemist makstavat
kindlustuspensioni tingimusel, et kindlustuslepingu kohaselt tehakse vastavaid
väljamakseid võrdsete või suurenevate summadena vähemalt üks kord kolme
kuu jooksul kuni kindlustusvõtja surmani.
(6) Lõigetes 1–4 ning §-s 21 nimetamata kindlustussummasid ja -hüvitisi ning
elukindlustuslepingu lõpetamisel makstavat tagasiostuväärtust, samuti lõikes 3
nimetatud lepingu alusel väljamakstud surmajuhtumi kindlustuse hüvitisi
ei maksustata tulumaksuga.
Soodusmääraga maksustatavad kindlustushüvitised ja väljamaksed pensionifondist
Paragrahvi 4 lõikes 2 sätestatud määraga maksustatakse: 1) kindlustusseaduse § 702 tingimustele vastava tulumaksusoodustusega pensionikindlustuse
lepingu alusel kindlustusandja poolt kindlustusvõtjale pärast kindlustusvõtja
55-aastaseks saamist või kindlustusvõtja täieliku ja püsiva töövõimetuse
korral või kindlustusandja likvideerimisel kindlustusvõtjale tehtavad väljamaksed; 2) pensionifondide seaduses sätestatud korras loodud pensionifondi osakuomanikule
pärast osakuomaniku 55-aastaseks saamist või osakuomaniku täieliku ja püsiva
töövõimetuse korral või pensionifondi likvideerimisel pensionifondist osakuomanikule
tehtavad väljamaksed; 3) punktis 1 nimetatud tulumaksusoodustusega pensionikindlustuse lepingu alusel
kindlustusandja poolt kindlustusvõtja surma korral soodustatud isikule
või kindlustusvõtja pärijale või punktis 2 nimetatud pensionifondi osakuomaniku
pärijale pensionifondist tehtavad väljamaksed.
Madala maksumääraga territooriumil asuva juriidilise isiku tulu maksustamine
(1) Tulumaksuga maksustatakse madala maksumääraga territooriumil (§ 10) asuva
ning Eesti residentide kontrolli all oleva juriidilise isiku tulu, sõltumata
sellest, kas see juriidiline isik on oma kasumit maksumaksjale jaotanud
(2) Juriidiline isik loetakse Eesti residentide kontrolli all olevaks, kui
ühele või mitmele Eesti residendist juriidilisele või füüsilisele isikule
kuulub otseselt või koos seotud isikutega (§ 8) kokku vähemalt 50% juriidilise
isiku aktsiatest, osadest, häältest või õigusest juriidilise isiku kasumile.
(3) Välismaise juriidilise isiku tulu loetakse residendi maksustatavaks tuluks,
kui on täidetud lõikes 2 toodud tingimus ja kui residendile kuulub otseselt
või koos seotud isikutega (§ 8) kokku vähemalt 10% juriidilise isiku aktsiatest,
osadest, häältest või õigusest juriidilise isiku kasumile.
(4) Residendist maksumaksja tuluks loetakse temale langev osa lõikes 2 nimetatud
välismaise juriidilise isiku kogutulust. Maksumaksjale langev osa on proportsionaalne
osa juriidilise isiku tulust, mis vastab maksumaksja osale juriidilise
isiku aktsia- või osakapitalis, häälte üldarvus või õiguses juriidilise
isiku kasumile.
(5) Maksumaksjal on õigus arvata maksustamisele kuuluvast välismaise juriidilise
isiku tulust maha sama juriidilise isiku poolt tehtud ettevõtlusega seotud
kulud vastavalt 6. peatükis lubatud tingimustele. Maksumaksjal on õigus
arvata tasumisele kuuluvast tulumaksust maha tema tuluosale vastav osa
juriidiliselt isikult § 41 alusel kinnipeetud tulumaksust, samuti juriidilise
isiku poolt tasutud asukohamaa tulumaksust vastavalt §-le 45.
(6) Residendist füüsiline isik deklareerib kalendriaastal temale kuulunud madala
maksumääraga territooriumil asuva juriidilise isiku aktsiad, osad, häälte
arvu ning õiguse juriidilise isiku kasumile oma tuludeklaratsioonis. Lõikes 3
nimetatud residendist maksumaksja lisab temale langeva osa välismaise juriidilise
isiku tulust oma maksustatavale tulule ning deklareerib selle tulu oma
tuludeklaratsioonis. Tuludeklaratsioonide vormid ning madala maksumääraga
territooriumidel registreeritud juriidiliste isikute tulu deklareerimise
kord kehtestatakse rahandusministri määrusega.
(7) Kui residendist maksumaksja on tasunud tulumaksu lõikes 1 nimetatud tulult,
siis tema poolt lõike 1 järgi maksustatud tulu arvel saadud dividende (§ 18
lõige 2) või muid kasumieraldisi hiljem tulumaksuga ei maksustata.
Residendist füüsilise isiku maksustamisperioodi tulust arvatakse maha maksuvaba
tulu 12 000 krooni.
Täiendav maksuvaba tulu kolme ja enama lapse korral
(1) Lapse üks residendist vanem, eestkostja või muu last ülalpidav isik perekonnaseaduse
§-de 60, 65, 67 või 97 tähenduses, kes peab üleval kolme või enamat alaealist
last, võib maksustamisperioodi tulust maha arvata täiendavat maksuvaba
tulu iga kuni 17 aasta vanuse lapse kohta, alates kolmandast lapsest.
(2) Lõikes 1 sätestatud täiendavat maksuvaba tulu rakendatakse kolmanda ja iga
järgneva lapse kohta osas, mille võrra lapse maksustatav tulu on väiksem
maksustamisperioodi maksuvabast tulust (§ 23).
(3) Lõikes 1 sätestatud täiendavat maksuvaba tulu rakendatakse alates lapse
sündimise, eestkostja määramise või ülalpidamiskohustuse tekkimise aastast
kuni lõikes 1 nimetatud lapse 17-aastaseks saamise aastani (kaasa arvatud).
(4) Vaidluse korral loetakse last ülalpidavaks isikuks lõike 1 tähenduses isikut,
kes saab riiklike peretoetuste seaduse (RT I 1997, 42, 676; 77, 1309; 1998,
86/87, 1407; 1999, 10, 150; 16, 273; 67, 657; 82, 749; 2000, 102, 668) § 6
Residendist füüsilisel isikul on õigus maksustamisperioodi tulust maha
arvata tema poolt maksustamisperioodil residendist füüsilisele isikule
makstud elatis, kui see elatis kuulub maksustamisele § 19 lõike 1 kohaselt.
(1) Residendist füüsilisel isikul on õigus maksustamisperioodi tulust maha
arvata endale, oma vanematele või lastele eluasemeks elamu või korteri
soetamiseks võetud laenu või kapitalirendi (liisingu) intressid, mis on
maksustamisperioodil tasutud residendist krediidi- või finantseerimisasutusele
või mitteresidendist krediidiasutuse Eesti äriregistrisse kantud filiaalile.
(2) Soetamiseks loetakse ka ehitamist planeerimis- ja ehitusseaduse (RT I 1995,
59, 1006; 1996, 36, 738; 49, 953; 1999, 27, 380; 29, 398 ja 399; 95, 843;
2000, 54, 348) § 39 punktide 1–3 mõistes.
(3) Maksustatavast tulust võib üheaegselt maha arvata ainult ühe elamu või
korteri soetamise laenu ja kapitalirendi (liisingu) intressid.
arvata maksustamisperioodil tasutud enda, perekonnaseaduse §-des 60, 65
ja 67 nimetatud alla 26 aasta vanuse ülalpeetava koolituskulud või isikute
koolituskulude puudumisel ühe alla 26 aasta vanuse Eesti alalise elaniku
haridusasutusega sõlmitud kirjaliku lepingu alusel tasutud koolituskulud.
(2) Koolituskuludeks on riigi või kohaliku omavalitsusüksuse haridusasutuses,
avalik-õiguslikus ülikoolis, koolitusluba omavas erakoolis või eelloetletutega
samaväärses välismaa õppeasutuses õppimise või nende õppeasutuste poolt
korraldatavatel tasulistel kursustel õppimise eest tasutud dokumentaalselt
tõendatud kulud.
(3) Koolituskuludeks loetakse samuti Eesti Vabariigi haridusseaduse (RT 1992,
12, 192; RT I 1993, 35, 547; 40, 593; 63, 892; 1994, 12, 200; 1995, 12, 119;
16, 228; 23, 333; 58, 1003; 1996, 49, 953; 51, 965; 1997, 42, 678; 81,
1365; 1998, 57, 859; 61, 980; 64/65, 1007; 1999, 10, 150; 24, 358; 51,
550; 102, 908; 2000, 40, 255; 95, 611) peatükis IX1 sätestatud õppelaenu
(4) Koolituskulude ja õppelaenu intresside maksustatavast tulust mahaarvamise
kord ning koolituskulude tasumist tõendavale dokumendile esitatavad nõuded
kehtestatakse rahandusministri määrusega.
Kingitused, annetused ning ametiühingu sisseastumis- ja liikmemaksud
arvata § 11 lõikes 1 nimetatud nimekirja kantud või § 11 lõikes 2 nimetatud
isikule või riigi või kohaliku omavalitsusüksuse teadus-, kultuuri-, spordi-,
haridus-, tervishoiu- või sotsiaalhoolekandeasutusele, kaitseala valitsejale
või avalik-õiguslikule ülikoolile maksustamisperioodil tehtud dokumentaalselt
tõendatud kingitused ja annetused.
(2) Residendist füüsilisel isikul on õigus maksustamisperioodi tulust maha
arvata mittetulundusühingute ja sihtasutuste registrisse kantud ametiühingule
maksustamisperioodil makstud ning dokumentaalselt tõendatud sisseastumis-
ja liikmemaksud mitte rohkem kui 2% maksumaksja sama maksustamisperioodi
tulust, millest on tehtud 6. peatükis ja §-des 23–26 lubatud mahaarvamised.
(3) Lõikes 1 nimetatud kingitusi ja annetusi ning lõikes 2 nimetatud sisseastumis-
ja liikmemakse ei või maksustamisperioodi tulust maha arvata rohkem kui
5% maksumaksja sama maksustamisperioodi tulust, millest on tehtud 6. peatükis
ja §-des 23–26 lubatud mahaarvamised.
(1) Residendist füüsilisel isikul on õigus oma maksustamisperioodi tulust maha
arvata kindlustusseaduse § 702 tingimustele vastava tulumaksusoodustusega
pensionikindlustuse lepingu alusel maksustamisperioodi jooksul tasutud
kindlustusmaksed ning pensionifondide seaduses sätestatud korras loodud
pensionifondi osakute soetamiseks makstud summad, välja arvatud sama seaduse
§-des 28 ja 29 sätestatud juhtudel.
(2) Lõikes 1 nimetatud summasid ei või maksustamisperioodi tulust maha arvata
rohkem kui 15% maksumaksja sama maksustamisperioodi tulust, millest on
tehtud 6. peatükis lubatud mahaarvamised.
Maksustamisele kuuluv mitteresidendi tulu
(1) Tulumaksuga maksustatakse tulu, mida mitteresident sai töötamisest töölepingu
alusel või avalikus teenistuses (§ 13 lõige 1), kui mitteresident täitis
oma töö- või teenistusülesannet Eestis ning väljamakse tegijaks on Eesti
riik, kohalik omavalitsusüksus, resident, Eestis tööandjana tegutsev mitteresident
või kui väljamakse tehti mitteresidendist juriidilise isiku Eestis registreeritud
püsiva tegevuskoha (§ 7) kaudu.
(2) Tulumaksuga maksustatakse residendist juriidilise isiku poolt mitteresidendile
makstud juhtimis- või kontrollorgani liikme tasud (§ 13 lõige 2).
(3) Tulumaksuga maksustatakse tulu, mida mitteresident sai Eestis toimunud
ettevõtlusest (§ 14). Kui mitteresidendiks on madala maksumääraga territooriumil
asuv juriidiline isik (§ 10), siis maksustatakse tulumaksuga kõik tema poolt
Eesti residendile teenuse osutamisest saadud tulud, sõltumata sellest,
kus toimus teenuse osutamine või kasutamine.
(4) Tulumaksuga maksustatakse kasu, mida mitteresident sai vara võõrandamisest
(§ 15 lõige 1), kui 1) müüdud või vahetatud kinnisasi asub Eestis või 2) registrisse kantav vallasasi oli kuni võõrandamiseni registreeritud Eesti
registris või 3) müüdud või vahetatud vallasasja omandaja on Eesti riik, kohalik omavalitsusüksus
või resident ning vallasasi asus enne müümist või vahetamist Eestis või 4) võõrandatud asjaõigus oli seotud Eestis asuva kinnisasja või ehitise kui
vallasasjaga või 5) võõrandati vähemalt 10%-list osalust äriühingus, kelle varast võõrandamisele
eelneva majandusaasta viimase päeva seisuga koostatud bilansi alusel üle
75% moodustasid Eestis asuvad kinnisasjad või ehitised kui vallasasjad.
(5) Tulumaksuga maksustatakse § 15 lõigetes 2 ja 3 nimetatud väljamaksed, mida
mitteresident sai residendist juriidiliselt isikult.
(6) Tulumaksuga maksustatakse mitteresidendi poolt saadud renditulu ja litsentsitasud
(§ 16), kui 1) üürile või rendile on antud või piiratud asjaõigustega on koormatud Eestis
asuv kinnisasi või 2) üürile või rendile antud, samuti piiratud asjaõigusega koormatud vallasasi
on kantud või kuulub kandmisele Eesti registrisse või 3) üürile või rendile on antud vallasasi, mida kasutatakse Eestis, või 4) paragrahvi 16 lõikes 2 nimetatud õiguste kasutajaks või litsentsitasu maksjaks
on Eesti riik, kohalik omavalitsusüksus, resident või mitteresident oma
Eestis asuva püsiva tegevuskoha kaudu või arvel või 5) paragrahvi 16 lõikes 3 nimetatud sisseseadet või oskusteavet kasutatakse
Eestis või litsentsitasu maksjaks on Eesti riik, kohalik omavalitsusüksus
või resident või mitteresident oma Eestis asuva püsiva tegevuskoha kaudu
või arvel.
(7) Tulumaksuga maksustatakse kõik mitteresidendi poolt Eesti riigilt, kohalikult
omavalitsusüksuselt, residendilt ning teiselt mitteresidendilt Eestis registreeritud
püsiva tegevuskoha kaudu või arvel saadud intressid.
(8) Tulumaksuga maksustatakse mitteresidendi poolt residendist äriühingult
saadud dividendid (§ 18 lõige 2). Kui mitteresidendist juriidilisele isikule,
välja arvatud madala maksumääraga territooriumil (§ 10) asuvale juriidilisele
isikule, kuulub dividendi väljakuulutamise või väljamaksmise ajal vähemalt
25% dividende maksva residendist äriühingu aktsia- või osakapitalist või
häältest, saadud dividende tulumaksuga ei maksustata.
(9) Tulumaksuga maksustatakse kõik Eesti riigi, kohaliku omavalitsusüksuse
või residendi poolt mitteresidendile makstud pensionid ja stipendiumid,
kultuuri-, spordi- ja teadusalased preemiad, toetused ja abirahad ning
loteriivõidud (§ 19 lõige 2). Samuti maksustatakse tulumaksuga Eesti haigekassa
või residendist kindlustusseltsi poolt mitteresidendile väljamakstud kindlustushüvitised
ning Eesti pensionifondist mitteresidendile tehtud väljamaksed (§-d 20 ja 21).
(10) Tulumaksuga maksustatakse mitteresidendist kunstnikule või sportlasele
seoses tema esinemisega Eestis või seoses tema teoste esitamisega Eestis
makstud tasu. Tulumaksuga maksustatakse ka mitteresidendist kolmandale
isikule makstud tasu residendist või mitteresidendist kunstniku või sportlase
Eestis toimunud tegevuse eest.
Mitteresidendid, kelle tulu ei maksustata tulumaksuga
(1) Tulumaksuga ei maksustata tulu, mida saab Eestis oma ametikohustuste täitmise
eest välisriigi diplomaatiline või konsulaaresindaja, erimissiooni esindaja
või diplomaatilise delegatsiooni liige, rahvusvahelise või valitsustevahelise
organisatsiooni või koostööprogrammi esinduse liige või nimetatud esinduse
juures töötav isik, kes ei ole Eesti kodanik ega alaline elanik.
(2) Lõikes 1 nimetatud isikud, välja arvatud koostööprogrammide esinduste liikmed,
peavad olema registreeritud Välisministeeriumis. Registreerimise kord kehtestatakse
välisministri määrusega.
Mitteresidendi tulu, mida ei maksustata tulumaksuga
(1) Tulumaksuga ei maksustata alljärgnevat mitteresidendi tulu: 1) vastuvõetud pärandvara; 2) omandireformi käigus tagastatud vara; 3) sundvõõranditasu ja hüvitisi sundvõõrandamisel; 4) tulu isiklikus tarbimises oleva vallasasja müügist; 5) residendist krediidiasutuse või Hüvitusfondi, samuti mitteresidendist krediidiasutuse
Eesti äriregistrisse kantud filiaali poolt füüsilisele isikule makstud
intresse; 6) paragrahvi 19 lõike 3 punktides 1–5 nimetatud pensione, stipendiume, preemiaid
ja toetusi; 7) Vabariigi Valitsuse kehtestatud tingimustel ja piirmäärades avalikule teenistujale,
seotud kulude hüvitisi; 8) Vabariigi Valitsuse poolt kehtestatud tingimustel ja piirmäärades avalikule
töö- või ametiülesannete täitmisel.
(2) Tulumaksuga ei maksustata mitteresidendist krediidi- või finantseerimisasutusele
Eesti riigi, kohaliku omavalitsusüksuse või residendi poolt, samuti teise
mitteresidendi poolt püsiva tegevuskoha kaudu või püsiva tegevuskoha arvel
makstud intresse, kui on täidetud alljärgnevad tingimused: 1) intresside saaja vastab oma asukohariigi seadustes Eesti krediidi- ja finantseerimisasutusele
samaväärse asutuse kohta esitatud nõuetele; 2) intresside saaja residendiriigis intressidele kohaldatav tulumaksumäär
ei ole väiksem kui 2/3 Eestis intressidele kohaldatavast tulumaksumäärast.
(3) Tulumaksuga ei maksustata mitteresidendist krediidi- või finantseerimisasutusele
Eesti riigi, kohaliku omavalitsusüksuse või residendi poolt makstud intresse
laenudelt, mis on võetud või garanteeritud Eesti Vabariigi poolt vastavalt
Eesti Vabariigile välislaenude võtmise ja välislaenulepingutele riigigarantiide
andmise seadusele (RT I 1995, 31, 387; 1997, 40, 619).
(1) Maksumaksja ettevõtlustulust võib maha arvata kõik maksustamisperioodi
jooksul maksumaksja poolt tehtud dokumentaalselt tõendatud ettevõtlusega
(2) Kulu on ettevõtlusega seotud, kui see on tehtud maksustamisele kuuluva
ettevõtlustulu saamise eesmärgil või on vajalik või kohane sellise ettevõtluse
säilitamiseks või arendamiseks ning kulu seos ettevõtlusega on selgelt
põhjendatud, samuti kui see tuleneb töötervishoiu ja tööohutuse seaduse
(RT I 1999, 60, 616; 2000, 55, 362) § 13 lõikest 1.
(3) Kui maksumaksja poolt tehtud kulu on ettevõtlusega seotud vaid osaliselt,
võib kulu ettevõtlustulust maha arvata vaid ettevõtlusega seotud ulatuses.
(4) Residendist füüsiline isik võib omatoodetud töötlemata põllumajandussaaduste
realiseerimisest saadud tulust, millest on tehtud lõikes 1 nimetatud mahaarvamised,
maksustamisperioodil täiendavalt maha arvata kuni 45 000 krooni.
(5) Töötlemiseks lõike 4 tähenduses ei loeta põllumajandussaaduste puhastamist,
sorteerimist, tükeldamist, kuivatamist, jahutamist ja pakendamist.
(1) Külaliste või äripartnerite vastuvõtmisel tehtud toitlustamise, majutamise,
transpordi või kultuurilise teenindamisega seotud dokumentaalselt tõendatud
kulusid võib maksustamisperioodi ettevõtlustulust maha arvata mitte rohkem
kui 2% ettevõtlustulust, millest on tehtud § 32 lõigetes 1 ja 4 lubatud mahaarvamised.
(2) Erisoodustuste andmisele tehtud kulusid võib ettevõtlustulust maha arvata
alles pärast seda, kui on tasutud §-s 48 ettenähtud tulumaks.
Kulud, mida ei ole lubatud ettevõtlustulust maha arvata
Ettevõtlustulust ei ole lubatud maha arvata: 1) käesoleva seadusega kehtestatud tulumaksu, välja arvatud § 48 alusel tasutud
tulumaks; 2)
[kehtetu – 14.06.2000] 3) seaduse alusel määratud trahve ning maksukorralduse seaduse (RT I 1994, 1,
5; 2000, 45, 279; 55, 365; 84, 533 ja 534) § 28 alusel tasutud intresse; 4) maksumaksjalt erikonfiskeeritud vara maksumust; 5) makseid vee erikasutuse eest vee kasutamisel erikasutusloata või üle lubatud
koguse vastavalt veeseaduse (RT I 1994, 40, 655; 1996, 13, 241; 1998, 2,
47; 61, 987; 1999, 10, 155; 54, 583; 95, 843) § 111 lõikele 3; 6) saastetasu, mis on tasutud kõrgendatud määra järgi vastavalt saastetasu
seaduse (RT I 1999, 24, 361; 54, 583; 95, 843) §-le 23 ning seadusega sätestatud
nõuete rikkumise või saastamisega looduskeskkonnale ning kolmandale isikule
tekitatud kahju hüvitamise tasu; 7) kulusid, mis on tehtud käesoleva seaduse kohaselt tulumaksuga mittemaksustatavate
toetuste arvel; 8) kingituste või annetuste maksumust; 9) kahju (§ 37), mis tekkis vara turuhinnast madalama hinnaga võõrandamisest
maksumaksjaga seotud isikule (§ 8), välja arvatud juhul, kui selliselt kahjult
on makstud tulumaks vastavalt §-le 48; 10) kahju (§ 37), mis tekkis maksumaksjaga seotud isikult (§ 8) turuhinnast kõrgema
hinnaga ostetud vara võõrandamisest.
Ettevõtluse tulust suuremate kulude edasikandmine
(1) Kui § 32 lõigetes 1–3 lubatud mahaarvamiste summa ületab maksumaksja maksustamisperioodi
ettevõtlustulu, võib ettevõtlustulu ületava kulude summa (edaspidi edasikantud
kulud) maha arvata kuni seitsme järgneva maksustamisperioodi ettevõtlustulust.
(2) Kui edasikantud kulude summa on suurem kui maksustamisperioodi ettevõtlustulu,
arvatakse edasikantud kulud ettevõtlustulust maha osaliselt ning edasikantud
kulude mahaarvamata osa kantakse edasi järgmistele maksustamisperioodidele.
(3) Kui maksumaksjal tekib edasikantud kulusid mitmel maksustamisperioodil,
võetakse need kulud arvele aastate kaupa vastavalt tekkimise järjekorrale.
Üle seitsme aasta vanuseid edasikantud kulusid või nende mahaarvamata osa
ei tohi järgmistele maksustamisperioodidele edasi kanda.
(1) Füüsilise isiku poolt saadud tulu (sealhulgas ettevõtlustulu) võetakse
tulumaksuga maksustamisel arvesse sellel maksustamisperioodil, millal tulu
laekus. Maksustatavast tulust tehtavad mahaarvamised (sealhulgas ettevõtluse
kulud) võetakse arvesse sellel maksustamisperioodil, millal need tasuti.
Tasutud või kinnipeetud tulumaks võetakse arvesse sellel maksustamisperioodil,
millal maks tasuti või kinni peeti.
(2) Maksumaksja on kohustatud pidama tulude ja kulude arvestust sellisel viisil,
et oleksid selgelt fikseeritud maksustatava tulu kindlaksmääramiseks vajalikud
andmed. Maksumaksja on kohustatud samuti säilitama tulude ja kuludega seotud
(3) Ettevõtlustulu ning sellest tehtavate mahaarvamiste arvestamine toimub
vastavalt raamatupidamist reguleerivates õigusaktides sätestatud eeskirjadele
niivõrd, kuivõrd käesolevas seaduses ei ole sätestatud teisiti. Lõikes 1
sätestatud arvestusmeetod kehtib ka tekkepõhist raamatupidamist kasutavate
füüsilisest isikust ettevõtjate suhtes.
(4) Kui maksustamisele kuuluv tulu on saadud mitterahalises vormis, siis on
maksumaksja tulu suuruseks tuluna saadud asja või varalise õiguse turuhind.
(5) Välisvaluutas saadud tulu, tulust lubatud mahaarvamised ning makstud või
kinnipeetud tulumaks arvestatakse ümber Eesti kroonidesse tulu saamise,
väljamakse tegemise või tulumaksu tasumise või kinnipidamise päeval kehtinud
Eesti Panga päevakursi alusel.
(6) Füüsilise isiku pankroti väljakuulutamisel peetakse tulumaksuga maksustatavate
tulude ja kulude ning tasutud ja kinnipeetud tulumaksu arvestust eraldi
maksustamisperioodi pankroti väljakuulutamisele eelneva ja sellele järgneva
osa kohta.
(7) Äriregistrisse kantud või elukohajärgses Maksuameti kohalikus asutuses
registreeritud füüsilisest isikust ettevõtja võib avada pangas erikonto,
millele võib kanda ainult ettevõtluse tuluna arvestatud summad kümne tööpäeva
jooksul nende laekumisest ja millel oleva summa kasv maksustamisperioodil
arvatakse maha sama perioodi maksustatavast tulust ja kahanemine maksustamisperioodil
liidetakse sama perioodi maksustatavale tulule. Panga poolt makstud intressid
raha hoiustamise eest käesolevas lõikes nimetatud erikontol loetakse kontoomaniku
ettevõtlustuluks.
Vara võõrandamisest saadud kasu või kahju arvestamine
(1) Kasu või kahju vara (§ 15 lõige 1) müügist on müüdud vara soetamismaksumuse
ja müügihinna vahe. Kasu või kahju vara vahetamisest on vahetatava vara
soetamismaksumuse ning vahetuse teel vastu saadud vara turuhinna vahe.
Maksumaksjal on õigus kasust maha arvata vara müügi või vahetamisega otseselt
seotud dokumentaalselt tõendatud kulud.
(2) Sellise vara võõrandamise korral, mille soetamismaksumuse on maksumaksja
oma ettevõtlustulust maha arvanud, loetakse vara müügihind või vahetuse
teel saadud vara turuhind maksumaksja ettevõtlustuluks.
(3) Kui maksumaksja on arvanud ettevõtlustulust maha varem kehtinud tulumaksuseaduse
alusel arvestatud põhivara amortisatsiooni, vähendatakse sellise põhivara
võõrandamise korral kasu arvestamisel vara soetamismaksumust selle vara
amortisatsiooni võrra.
(4) Lõikes 2 nimetatud vara isiklikku tarbimisse võtmisel (nii ettevõtlusega
tegelemise ajal kui ka ettevõtluse lõpetamisel) lisatakse selle vara turuhind
maksumaksja ettevõtlustulule. Sellise vara hilisema võõrandamise korral
loetakse vara soetamismaksumuseks käesoleva lõike kohaselt ettevõtlustulule
lisatud summa.
(5) Lõikes 3 nimetatud vara isiklikku tarbimisse võtmisel (nii ettevõtlusega
tegelemise ajal kui ka ettevõtluse lõpetamisel) lisatakse maksumaksja ettevõtlustulule
selle vara turuhind, millest on maha arvatud soetamismaksumuse ja arvestatud
põhivara amortisatsiooni vahe. Sellise vara hilisema võõrandamise korral
(1) Soetamismaksumus on kõik maksumaksja poolt vara omandamiseks ning selle
parendamiseks ja täiendamiseks tehtud dokumentaalselt tõendatud kulud,
sealhulgas makstud komisjonitasud ja lõivud.
(2) Kapitalirendi (liisingu) korras soetatud vara soetamismaksumuseks on lepingujärgsete
rendi- või väljaostumaksete kogusumma ilma intressideta.
(3) Omavalmistatud asja soetamismaksumus on selle asja valmistamiseks tehtud
(4) Füüsilisele isikule riigi poolt välja antud, pärandina või abikaasalt,
vanemalt või lapselt saadud erastamisväärtpaberite eest soetatud vara soetamismaksumuseks
loetakse erastamisväärtpaberite väärtpaberibörsil noteeritud keskmine müügihind
vara soetamise päeval. Enne erastamisväärtpaberite väärtpaberibörsil noteerimise
alustamist soetatud vara soetamismaksumuseks loetakse erastamisväärtpaberite
keskmine kohalik müügihind vara soetamise päeval.
(5) Äriühingute või mittetulundusühistute ühinemise, jagunemise või ümberkujundamise
tulemusena omandatud osaluse (aktsiad, osad, osamaks, sissemakse) soetamismaksumuseks
loetakse ühineva, ühendatava, jaguneva või ümberkujundatava äriühingu või
mittetulundusühistu osaluse soetamismaksumus või nimetatud osaluse soetamiseks
tehtud sissemaksed, millele on juurde arvatud ühinemise, jagunemise või
ümberkujundamise käigus tehtud täiendavad sissemaksed ja maha arvatud saadud
väljamaksed.
Väärtpaberite võõrandamisest saadud kahju arvestamine
(1) Residendist füüsilisel isikul on õigus maksustamisperioodil väärtpaberite
võõrandamisest saadud kasust maha arvata samal perioodil väärtpaberite
võõrandamisest saadud kahju. Kahju, mis tekkis väärtpaberite turuhinnast
madalama hinnaga võõrandamisest maksumaksjaga seotud isikule (§ 8) või temalt
turuhinnast kõrgema hinnaga omandatud väärtpaberite võõrandamisest, maha
ei arvata.
(2) Summat, mille võrra maksustamisperioodil väärtpaberite võõrandamisest saadud
kahju ületab samal perioodil väärtpaberite võõrandamisest saadud kasu,
maksustatavast tulust maha ei arvata.
(3) Kui väärtpaberite võõrandamisest maksustamisperioodil saadud kahju on suurem
kui maksumaksja poolt samal maksustamisperioodil väärtpaberite võõrandamisest
saadud kasu, võib kasu ületava kahju summa maha arvata järgnevatel maksustamisperioodidel
väärtpaberite võõrandamisest saadud kasust.
(4) Kui maksustamisperioodil tekkinud ja eelnevatest maksustamisperioodidest
edasikantud kahju summa on suurem kui maksustamisperioodil väärtpaberite
võõrandamisest saadud kasu, kaetakse selline kahju ainult maksustamisperioodi
kasu ulatuses ning kahju katmata jääk kantakse edasi järgnevatele maksustamisperioodidele.
Tulumaksu kinnipidaja
(1) Tulumaksu kinnipidaja on residendist juriidiline isik, riigi- või kohaliku
omavalitsusüksuse asutus, füüsilisest isikust ettevõtja või tööandja, samuti
Eestis püsivat tegevuskohta omav või tööandjana tegutsev mitteresident,
kes teeb füüsilisele isikule või mitteresidendile käesoleva seaduse 3. ja
5. peatüki kohaselt tulumaksuga maksustatavaid väljamakseid.
(2) Tulumaksu kinnipidaja on kohustatud pidama §-s 41 loetletud väljamaksetelt
kinni tulumaksu vastavalt § 43 lõikes 1 sätestatud määradele. Tulumaks peetakse
kinni väljamakse tegemisel.
(3) Füüsilisest isikust tööandja (välja arvatud notar ja füüsilisest isikust
ettevõtja) ning Eestis tööandjana tegutsev mitteresident, kellel ei ole
Eestis püsivat tegevuskohta (§ 7), on kohustatud pidama tulumaksu kinni
ainult § 41 punktides 1 ja 2 nimetatud väljamaksetelt.
(31) Paragrahvi 41 punktis 1 nimetatud väljamaksetest ei peeta kinni tulumaksu,
kui väljamakse saaja täitis oma tööülesannet väljaspool Eestit ning väljamakse
tehakse residendist juriidilise isiku välisriigis asuva püsiva tegevuskoha
(4) Tulumaksu kinnipidaja on kohustatud kandma kinnipeetud tulumaksu üle Maksuameti
pangakontole hiljemalt väljamakse tegemise kuule järgneva kuu 10. kuupäevaks.
(5) Tulumaksu kinnipidaja on kohustatud esitama lõikes 4 nimetatud tähtpäevaks
kinnipidaja elu- või asukohajärgsele Maksuameti kohalikule asutusele maksudeklaratsiooni.
Deklaratsiooni vorm ja täitmise kord kehtestatakse rahandusministri määrusega.
(6) Tulumaksu kinnipidaja on kohustatud väljastama hiljemalt maksu kinnipidamisele
järgneva aasta 1. veebruariks maksumaksjale tõendi kogu kalendriaasta jooksul
maksumaksjale tehtud väljamaksete ning nendelt kinni peetud tulumaksu kohta
maksumäärade lõikes. Isiku töölt lahkumisel antakse tõend koos lõpparvega.
Tõendi vorm ja täitmise kord kehtestatakse rahandusministri määrusega.
(7) Asutuse töötajate, kelle koosseis, koondandmed või konkreetsed tööülesanded
on riigisaladus, tulumaksu arvestust peetakse rahandusministri määrusega
kehtestatud korras.
Tulumaks peetakse kinni: 1) residendist füüsilisele isikule makstavalt tulumaksuga maksustamisele kuuluvalt
palgalt ja muudelt tasudelt (§ 13 lõige 1), juriidilise isiku juhtimis- ja
kontrollorgani liikme tasudelt (§ 13 lõige 2), arvestades §-s 42 lubatud mahaarvamisi; 2) mitteresidendile makstavalt palgalt ja muudelt tasudelt (§ 29 lõige 1), juriidilise
isiku juhtimis- ja kontrollorgani liikme tasudelt (§ 29 lõige 2); 3) füüsilisele isikule tööettevõtu-, käsundus- või muu võlaõigusliku lepingu
alusel makstud töö- või teenustasult, sealhulgas spordiseaduse § 13 lõikes 2
sätestatud lepingu alusel tehtud väljamaksed, välja arvatud, kui väljamakse
saaja on kantud äriregistrisse või registreeritud Maksuameti kohalikus
asutuses füüsilisest isikust ettevõtjana; 4) mitteresidendile või residendist füüsilisele isikule makstavatelt tulumaksuga
maksustamisele kuuluvatelt intressidelt (§ 17 lõige 1, § 29 lõige 7); 5) mitteresidendile makstavatelt tulumaksuga maksustamisele kuuluvatelt dividendidelt
(§ 29 lõige 8); 6) mitteresidendile või residendist füüsilisele isikule makstavalt tulumaksuga
maksustamisele kuuluvalt kindlustushüvitiselt, pensionilt, pensionifondi
väljamakselt, stipendiumilt, loteriivõidult, elatiselt (§ 19 lõiked 1 ja 2,
§ 20 lõiked 1, 3 ja 4, § 29 lõige 9) või muult väljamakselt, välja arvatud punktis 12
nimetatud väljamaksed; 7) mitteresidendile või residendist füüsilisele isikule makstavalt üüri- või
renditasult või tasult asja piiratud asjaõigusega koormamise eest (§ 16
lõige 1, § 29 lõike 6 punktid 1–3) ning residendist füüsilisele isikule makstud
litsentsitasult (§ 16 lõiked 2 ja 3), välja arvatud, kui väljamakse saaja
on kantud äriregistrisse või registreeritud Maksuameti kohalikus asutuses
füüsilisest isikust ettevõtjana ning väljamakse on saaja ettevõtlustuluks; 8) mitteresidendile makstavalt litsentsitasult (§ 29 lõike 6 punktid 4 ja 5); 9) mitteresidendist kunstnikule või sportlasele Eestis toimunud tegevuse eest
makstavalt tasult, samuti kunstniku või sportlase Eestis toimunud tegevuse
eest mitteresidendist või füüsilisest isikust kolmandale isikule makstavalt
tasult (§ 29 lõige 10); 10) mitteresidendile Eestis osutatud teenuste eest makstavalt tasult (§ 29 lõige 3),
välja arvatud, kui mitteresidendil on Eestis äriregistrisse kantud filiaal
või Maksuameti kohalikus asutuses registreeritud muu püsiv tegevuskoht; 11) madala maksumääraga territooriumil asuvale juriidilisele isikule (§ 10)
Eesti residendile osutatud teenuste eest makstavalt tasult (§ 29 lõige 3); 12) füüsilisele isikule tehtavatelt §-s 21 loetletud väljamaksetelt.
(1) Paragrahvi 41 punktis 1 nimetatud väljamaksetest või residendist füüsilisele
isikule makstavatest § 41 punktis 6 nimetatud pensionidest, toetustest, stipendiumidest,
kultuuri-, spordi- ja teaduspreemiatest ning loteriivõitudest võib kinnipeetava
tulumaksu arvutamisel maha arvata igas kalendrikuus 1/12 §-s 23 sätestatud
maksuvabast tulust.
(2) Paragrahvi 41 punktis 1 nimetatud väljamaksetest võib samuti kinnipeetava
tulumaksu arvutamisel maha arvata §-s 24 nimetatud elatise, kui see elatis
on tulumaksuga maksustamisele kuuluvast väljamaksest kinni peetud enne
tulumaksu kinnipidamist.
(3) Kui väljamakse saaja saab maksustatavat tulu mitmest allikast, võib lõikes 1
lubatud mahaarvamise teha ainult ühes maksumaksja poolt valitud ja väljamakse
tegijale kirjalikult teatatud kohas.
(4) Kui töötajale või teenistujale ei tehtud tulumaksuga maksustatavaid väljamakseid
seoses töölepingu peatumisega Eesti Vabariigi töölepingu seaduse (RT 1992,
15/16, 241; 1993, 10, 150; RT I 1993, 26, 441; 1995, 14, 170; 16, 228; 1996,
3, 57; 40, 773; 45, 850; 49, 953; 1997, 5/6, 32; 1998, 111, 1829; 1999,
16, 276; 60, 616; 2000, 25, 144; 51, 327; 57, 370; 102, 669) § 55 punktide 3–11
alusel või seoses teenistussuhte peatumisega avaliku teenistuse seaduse
§ 108 punktide 2–9 alusel, on tulumaksu kinnipidajal õigus kanda lõikes 1
lubatud mahaarvamised nende maksustamisperioodi kuude eest edasi järgmistele
kuudele ning arvestada mahaarvamisi summeeritult. Summeeritud mahaarvamisi
võib teha ainult töö- või teenistussuhte jätkumise päevast kuni kalendriaasta
lõpuni tehtavatelt § 41 punktis 1 nimetatud väljamaksetelt.
Kinnipeetava tulumaksu määrad
(1) Paragrahvis 41 nimetatud väljamaksetelt peetakse tulumaksu kinni järgmiste
määrade järgi: 1) punktides 1–7 ning 11 nimetatud väljamaksetelt – 26%; 2) punktides 8–10 nimetatud väljamaksetelt – 15%; 3) punktis 12 nimetatud väljamaksetelt – 10%.
(2) Kui välislepingus on mitteresidendilt tulumaksu kinnipidamisel ette nähtud
lõikes 1 toodud määradest väiksemad määrad, tuleb tulumaksu kinnipidamisel
kohaldada välislepingus ettenähtud määrasid ja tulumaksu kinnipidaja on
kohustatud esitama oma asukohajärgsele Maksuameti kohalikule asutusele
väljamakse saaja residentsust tõendava dokumendi.
(4) Lõikes 1 toodud või lõikes 2 nimetatud välislepingutes sätestatud määrade
järgi kinnipeetud tulumaks on mitteresidendist väljamakse saajale Eesti
tuluallikast saadud tulu maksustamisel lõplikuks tulumaksuks §-s 41 loetletud
väljamaksetena saadud tulude osas. See säte ei kehti mitteresidendi suhtes,
kes sai tulu läbi Eestis asuva püsiva tegevuskoha (§ 7).
(1) Residendist füüsiline isik on kohustatud esitama elukohajärgsele Maksuameti
kohalikule asutusele tuludeklaratsiooni maksustamisperioodi tulude kohta
hiljemalt maksustamisperioodile järgneva aasta 31. märtsiks.
(2) Residentidest maksumaksjad, kes on olnud omavahel abielus kogu maksustamisperioodi,
võivad esitada ühise tuludeklaratsiooni. Ühise tuludeklaratsiooni võib
esitada ka juhul, kui abielu on sõlmitud maksustamisperioodi kestel või
üks abikaasadest on surnud maksustamisperioodi kestel.
(3) Paragrahvi 36 lõikes 6 sätestatud juhul on füüsiline isik kohustatud esitama
tuludeklaratsiooni ühe kuu jooksul, alates pankroti väljakuulutamisest.
(4) Mitteresident on kohustatud esitama kalendriaasta jooksul § 29 lõigete 4
ja 5 kohaselt maksustamisele kuuluva kasu kohta Maksuametile tuludeklaratsiooni
hiljemalt järgmise aasta 31. märtsiks. Mitteresidendi poolt kinnisasja,
ehitise või korteri kui vallasasja võõrandamisel tuleb tuludeklaratsioon
esitada kuu aja jooksul pärast tehingu toimumist. Tuludeklaratsioon esitatakse
võõrandatud vara või § 29 lõikes 5 nimetatud väljamakse teinud isiku asukohajärgsele
Maksuameti kohalikule asutusele.
(5) Mitteresident, kes sai Eestis maksustamisele kuuluvat ettevõtlustulu (§ 29
lõige 3), on kohustatud esitama tuludeklaratsiooni maksustamisperioodi ettevõtlustulude
kohta. Tuludeklaratsioon esitatakse ettevõtluse toimumise koha asukohajärgsele
Maksuameti kohalikule asutusele maksustamisperioodile järgneva kuue kuu
jooksul. Ettevõtluse lõpetamise korral enne maksustamisperioodi lõppu tuleb
tuludeklaratsioon esitada kahe kuu jooksul, arvates tegevuse lõpetamisest.
(51) Mitteresident, kes sai § 29 lõigete 1, 6, 7, 9 või 10 alusel maksustatavat
tulu, millelt ei ole § 41 alusel tulumaks kinni peetud, on kohustatud Maksuametile
esitama tuludeklaratsiooni maksustamisperioodi nimetatud tulude kohta hiljemalt
maksustamisperioodile järgneva aasta 31. märtsiks.
(6) Tuludeklaratsiooni ei pea esitama: 1) residendist füüsiline isik (välja arvatud füüsilisest isikust ettevõtja
ja § 22 lõikes 6 nimetatud maksumaksja), kellel puudus maksustamisperioodil
maksustatav tulu või kelle tulu ei ületanud §-s 23 sätestatud maksuvaba
tulu määra; 2) paragrahvi 43 lõikes 4 nimetatud isik; 3) residendist füüsiline isik (välja arvatud § 22 lõikes 6 nimetatud maksumaksja),
kelle ainsaks maksustatavaks tuluks maksustamisperioodil oli ühes töökohas
töötamisest saadud § 13 lõikes 1 nimetatud tulu ja § 20 lõikes 1 nimetatud
hüvitis, kui nendelt on kinni peetud tulumaks § 41 alusel.
(7) Tuludeklaratsioonide ning nende lisade vormid ja täitmise kord kehtestatakse
rahandusministri määrusega.
Välismaal tasutud tulumaksu arvestamine
(1) Kui residendist maksumaksja on saanud maksustamisperioodil tulu välismaalt,
liidetakse kõik välisriikides saadud tulud isiku maksustatavale tulule
ning tasumisele kuuluvast tulumaksust arvatakse maha nimetatud tuludelt
välismaal tasutud või kinnipeetud tulumaks vastavalt lõigetes 2–6 toodud
tingimustele. Eestis ning igas välisriigis saadud tulu kohta arvutatakse
tulumaks eraldi.
(2) Kui välisriigis saadud tulult käesoleva seaduse järgi arvutatud tulumaks
on suurem välisriigis tasutud tulumaksust, on maksumaksja kohustatud Eestis
tulumaksuna tasuma välisriigi tulumaksu ja Eesti tulumaksu vahe.
(3) Kui välisriigis saadud tulult arvutatud tulumaks on väiksem välisriigis
tasutud tulumaksust, samuti juhul, kui maksumaksja tuludeklaratsiooni järgi
kõikidest allikatest saadud tulult arvutatud tulumaks on väiksem välisriigis
tasutud tulumaksust, siis välisriigis enammakstud tulumaksu Eestis ei hüvitata.
(4) Kui residendist füüsiline isik on saanud § 18 lõike 4 või § 22 järgi maksustamisele
kuuluvat tulu, on tal õigus arvata oma tasumisele kuuluvast tulumaksust
maha proportsionaalne osa välisriigi juriidilise isiku, isikute ühenduse
või varakogumi poolt välismaal tasutud või kinnipeetud tulumaksust, mis
vastab residendi tuluna maksustatavale kasumiosale.
(5) Välisriigis tasutud või kinnipeetud tulumaksu on lubatud Eestis tasumisele
kuuluvast tulumaksust maha arvata ainult juhul, kui maksumaksja esitab
välisriigi maksuhalduri või maksu kinnipidaja õiendi tulumaksu või muu
tulumaksuga samaväärse maksu tasumise kohta.
(6) Kui välisriigis on tulumaksu tasutud või kinni peetud rohkem, kui vastava
riigi seadus või välisleping ette näeb, võib Eestis tasumisele kuuluvast
tulumaksust maha arvata ainult selle osa välisriigi tulumaksust, mille
tasumine oli kohustuslik.
(1) Maksuameti kohalik asutus arvutab välja tuludeklaratsiooni järgi juurdemaksmisele
kuuluva maksusumma (juurdemakse) ning saadab maksumaksjale sellekohase
kirjaliku maksuteate. Abikaasad, kes esitasid ühise tuludeklaratsiooni,
vastutavad juurdemaksmisele kuuluva tulumaksu tasumise eest solidaarselt
ning nendele väljastatakse ühine maksuteade. Mitteresidendile maksuteadet
ei väljastata.
(2) Aasta tuludeklaratsioonis arvatakse maksustamisperioodi tulumaksu kogusummast
maha tulumaks, mis on maksustamisperioodi jooksul kas kinni peetud või
makstud §-de 41 ja 47 alusel. Samuti arvatakse maha välisriigis kinni peetud
või makstud tulumaks §-s 45 lubatud ulatuses. Tasumisele või tagastamisele
kuuluv tulumaks arvutatakse täiskroonides.
(3) Maksumaksja on kohustatud tasuma maksuteates näidatud juurdemakse Maksuameti
pangakontole hiljemalt maksustamisperioodile järgneva kalendriaasta 1. juuliks,
välja arvatud lõigetes 4 ja 5 toodud juhtudel.
(4) Residendist füüsiline isik, kes deklareeris ettevõtlustulu või kasu vara
võõrandamisest, on kohustatud tasuma maksuteates näidatud juurdemakse Maksuameti
pangakontole hiljemalt maksustamisperioodile järgneva kalendriaasta 1. oktoobriks.
(5) Mitteresident, kes sai kasu vara võõrandamisest, maksustatavat ettevõtlustulu
või § 44 lõikes 51 nimetatud tulu, tasub juurdemaksmisele kuuluva maksusumma
vastavalt § 44 lõigetes 4, 5 või 51 sätestatud tuludeklaratsiooni esitamise
tähtpäevaks Maksuameti pangakontole.
(6) Füüsilisest isikust maksumaksja poolt enammakstud maksusumma tagastab Maksuamet
maksudeklaratsioonil deklareeritud pangakontole. Enammakstud maksusumma
tuleb tagastada hiljemalt lõikes 3 sätestatud tähtpäevaks, lõikes 4 nimetatud
maksumaksja puhul aga lõikes 4 nimetatud tähtpäevaks.
(1) Füüsiline isik, kes sai eelmisel maksustamisperioodil ettevõtlustulu, on
kohustatud tasuma maksustamisperioodi kestel tulumaksu avansilisi makseid.
Avansilise makse suuruseks on 1/4 isiku poolt eelmisel maksustamisperioodil
ettevõtlustulult arvestatud tulumaksu summast.
(2) Avansilised maksed tuleb tasuda võrdsete summadena, alates tuludeklaratsiooni
esitamise tähtpäevale järgnevast kvartalist iga kvartali kolmanda kuu 15. kuupäevaks
Maksuameti pangakontole. Avansilisi makseid ei pea maksma, kui ühe kvartali
makse suurus ei ületa 1000 krooni.
(3) Esimese maksustamisperioodi kestel ei ole ettevõtlusest tulu saav maksumaksja
kohustatud tulumaksu avansilisi makseid maksma.
(4) Füüsilisest isikust ettevõtja, kes on maksustamisperioodi kestel kustutatud
äriregistrist või kes on teatanud Maksuameti kohalikule asutusele oma ettevõtluse
lõpetamisest, ei ole kohustatud pärast toimingut tulumaksu avansilisi makseid
(5) Maksuametil on õigus vähendada avansilisi makseid või vabastada maksumaksja
avansiliste maksete tasumisest, kui maksumaksja prognoositav ettevõtlustulu
on maksustamisperioodil oluliselt väiksem eelmise maksustamisperioodi tulust
ning kui maksumaksja esitab selle kohta põhjendatud taotluse.
(2) Tööandjaks lõike 1 tähenduses on residendist juriidiline või füüsiline
isik, samuti riigi- või kohaliku omavalitsusüksuse asutus ning mitteresident,
kellel on Eestis püsiv tegevuskoht (§ 7) või kellel on Eestis töötajad.
(3) Töötajaks lõike 1 tähenduses on töölepingu alusel töötav isik, avalik teenistuja
(§ 13 lõige 1), juhtimis- või kontrollorgani liige (§ 9), samuti füüsilisest
isikust ettevõtja, kes müüb tööandjale kaupu või osutab teenuseid pikema
aja jooksul kui kuus kuud.
(4) Erisoodustus on igasugune kaup, teenus, loonustasu või rahaliselt hinnatav
soodustus või kingitus, mida antakse lõikes 3 nimetatud isikule seoses töö-
või teenistussuhtega, juriidilise isiku juhtimis- või kontrollorgani liikmeks
olekuga või pikaajalise lepingulise suhtega. Erisoodustus on muu hulgas: 1) eluasemekulude täielik või osaline katmine; 2) sõiduki või muu tööandja vara tasuta või soodushinnaga kasutada andmine
töö-, ameti- või teenistusülesannete või tööandja ettevõtlusega mitteseotud
tegevuseks; 3) kindlustusmaksete tasumine, kui selline kohustus ei ole ette nähtud seadusega; 4) teenistus-, töö- või ametilähetustega seotud kulude hüvitamine või päevaraha
maksmine Vabariigi Valitsuse poolt kehtestatud piirmäärasid ületavas osas
(§ 13 lõike 3 punkt 1, § 31 lõike 1 punkt 7); 5) isiklikus omandis oleva või kapitalirendi korras rendile võetud sõiduauto
kasutamise eest hüvitiste maksmine Vabariigi Valitsuse poolt kehtestatud
piirmäärasid ületavas osas (§ 13 lõike 3 punkt 2, § 31 lõike 1 punkt 8); 6) laenu andmine rahandusministri poolt kehtestatud alammäärast madalama intressiga; 7) asja, väärtpaberi, varalise õiguse või teenuse tasuta üleandmine, müük
või vahetus turuhinnast madalama hinnaga; 8) asja, väärtpaberi, varalise õiguse või teenuse ostmine turuhinnast kõrgema
hinnaga; 9) loobumine rahalise nõude sissenõudmisest, välja arvatud, kui prognoositavad
mõistlikud kulud seoses rahalise nõude sissenõudmisega ületavad nõude suurust; 10) täiskasvanute koolituse seaduse (RT I 1993, 74, 1054; 1998, 71, 1200; 1999,
10, 150; 60, 617) § 3 tähenduses taseme- või vabaharidusliku koolituse kulude
(5) Erisoodustuste hulka ei kuulu rahalised väljamaksed, mida tavaliselt loetakse
palgaks, lisatasuks, juurdemakseks, juhtimis- või kontrollorgani liikme
tasuks või tasuks müüdud kauba või osutatud teenuse eest. Samuti ei kuulu
erisoodustuste hulka sellised füüsilistele isikutele tehtud väljamaksed,
millelt on kinni peetud tulumaks § 41 alusel või mis ei kuulu tulumaksuga
maksustamisele §-de 13–20 või 30–31 kohaselt.
(6) Erisoodustuseks loetakse ka need lõikes 4 nimetatud soodustused, mida tööandja
annab lõikes 3 nimetatud isiku abikaasale, vanemale või lapsele.
(1) Residendist juriidiline isik maksab tulumaksu kõikidelt füüsilistele isikutele
ning mitteresidentidele tehtud kingitustelt ja annetustelt, välja arvatud
sellised kingitused ja annetused, millelt on kinni peetud tulumaks § 41
alusel või makstud tulumaks § 48 alusel.
(11) Tulumaksuga ei maksustata alljärgnevaid § 11 lõikes 1 nimetatud nimekirja
kantud või sama paragrahvi lõikes 2 nimetatud isiku (välja arvatud erakonna)
poolt tema põhikirjalistel eesmärkidel füüsilistele isikutele tehtud kingitusi
ja annetusi: 1) toimetulekuks osutatud materiaalset abi; 2) noortelaagris või noorte tervistava puhkuse ja vaba aja veetmise projektis
osalejale kingitud meeneid kuni 500 krooni ulatuses laagri või projekti
kohta; 3) spordivõistlusel osalejale võistlusel kingitud meeneid kuni 500 krooni ulatuses
võistluse kohta.
(12) Tulumaksuga ei maksustata ametiühingute registrisse kantud ametiühingu
poolt tehtud kulutusi seoses lastelaagrite korraldamisega ning tervistava
puhkuse ja vaba aja veetmise projektidega.
(2) Residendist juriidiline isik maksab tulumaksu § 11 lõikes 1 nimetatud nimekirja
kandmata mittetulundusühingutele ja sihtasutustele tehtud kingitustelt
ja annetustelt.
(3) Residendist juriidiline isik, välja arvatud § 11 lõikes 1 nimetatud nimekirja
kantud ja § 11 lõikes 2 nimetatud isik, maksab tulumaksu vastavalt lõikes 4
toodud tingimustele järgmistelt väljamaksetelt: 1) paragrahvi 11 lõigetes 1 ja 2 nimetatud isikutele tehtud kingitustelt ja annetustelt; 2) väljamaksetelt seoses külaliste või äripartnerite toitlustamise, majutamise,
transpordi või kultuurilise teenindamisega; 3) mittetulundusühingute ja sihtasutuste registrisse kantud ametiühingule,
ametiühingute liidule või ametiühingute keskliidule tehtud kingitustelt
(4) Tulumaksuga maksustatakse kalendrikuu jooksul tehtud lõike 3 punktis 1 nimetatud
väljamaksete kogusumma, mis ületab 3%, ning lõike 3 punktides 2 ja 3 nimetatud
väljamaksete kogusumma, mis ületab 2% maksumaksja poolt samal kalendrikuul
tehtud vastavalt sotsiaalmaksuseaduse § 2 lõike 1 punktidele 1–6 sotsiaalmaksuga
(edaspidi isikustatud sotsiaalmaks) maksustatud väljamaksete summast. Kui
lõike 3 punktides 2 ja 3 nimetatud väljamaksete kogusumma kalendrikuul on
alla 2% maksumaksja poolt samal kalendrikuul tehtud isikustatud sotsiaalmaksuga
maksustatud väljamaksete summast, maksustatakse lõikes 3 nimetatud väljamaksete
kogusumma, mis ületab 5% maksumaksja poolt samal kalendrikuul tehtud isikustatud
sotsiaalmaksuga maksustatud väljamaksete summast.
(5) Kui maksumaksja ei teinud lõike 4 kohaselt maksustamisele kuuluvaid väljamakseid
kalendriaasta kõikidel kuudel, siis on tal õigus teha kalendriaasta tulumaksu
summeeritud arvestus. Summeeritud arvestuse korral maksustatakse tulumaksuga
lõike 3 punktis 1 nimetatud väljamaksete kogusumma, mis ületab 3% ning lõike 3
punktides 2 ja 3 nimetatud väljamaksete kogusumma, mis ületab 2% maksumaksja
poolt samal kalendriaastal tehtud isikustatud sotsiaalmaksuga maksustatud
väljamaksete summast. Kui kalendriaastal tehtud lõike 3 punktides 2 ja 3 nimetatud
väljamaksete kogusumma on alla 2% maksumaksja poolt samal kalendriaastal
tehtud isikustatud sotsiaalmaksuga maksustatud väljamaksete summast, maksustatakse
lõikes 3 nimetatud väljamaksete kogusumma, mis ületab 5% maksumaksja poolt
samal kalendriaastal tehtud isikustatud sotsiaalmaksuga maksustatud väljamaksete
(6) Tulumaksu summeeritud arvestus ning sellega kaasnev maksu ümberarvutus
deklareeritakse kalendriaasta viimase kuu maksudeklaratsioonis (§ 54 lõige 2).
[14.06.2000; 6.12.2000; 13.12.2000]
Tulumaks dividendidelt ning muudelt kasumieraldistelt
(1) Residendist äriühing (sealhulgas ka täis- ja usaldusühing) maksab tulumaksu
kõikidelt füüsilistele isikutele, § 11 lõikes 1 nimetatud nimekirja kandmata
mittetulundusühingutele ja sihtasutusele ning mitteresidentidele rahalises
või mitterahalises vormis väljamakstud dividendidelt (§ 18 lõige 2) või muudelt
kasumieraldistelt. Nimetatud säte ei laiene dividendidele ja muudele kasumieraldistele,
mille saajaks on mitteresidendi Eestis registreeritud püsiv tegevuskoht.
(2) Aktsia- või osakapitali või sissemaksete vähendamisel, aktsiate või osade
maksustamine toimub vastavalt § 15 lõigetele 2 ja 3 ning § 29 lõikele 5.
[kehtetu – 6.12.2000]
(4) Kui residendist juriidilise isiku ja temaga seotud mitteresidendi või füüsilise
isiku vahel tehtud tehingu väärtus on erinev omavahel mitteseotud isikute
vahel tehtavate sarnaste tehingute väärtusest, võib maksuhaldur tulumaksu
määramisel kasutada tehingute väärtusi, mida rakendavad sarnastes tingimustes
(5) Lõikes 4 toodud juhul maksustatakse tulumaksuga kas tulu, mille maksumaksja
oleks saanud, või kulu, mis oleks maksumaksjal jäänud kandmata, kui seotud
isikuga tehtud tehingu väärtus oleks olnud selline, mida rakendavad sarnastes
tingimustes mitteseotud iseseisvad isikud.
(6) Lõikes 4 nimetatud tehingute väärtuse määramise meetodid kehtestatakse rahandusministri
(1) Residendist äriühing maksab tulumaksu ettevõtlusega mitteseotud kuludelt,
välja arvatud, kui nendelt kuludelt on tasutud tulumaks vastavalt käesoleva
seaduse §-dele 48–50.
(2) Ettevõtlusega mitteseotud kulu lõike 1 tähenduses on: 1) paragrahvi 34 punktides 3–6 nimetatud kulud või väljamaksed; 2) mittetulundusühingutele tasutud sisseastumis- ja liikmemaksud, kui nendes
ühingutes osalemine ei ole otseselt seotud maksumaksja ettevõtlusega; 3) väljamaksed, mille kohta maksumaksjal puudub raamatupidamist reguleerivates
õigusaktides ettenähtud nõuetele vastav algdokument; 4) kulud või väljamaksed maksumaksja ettevõtlusega mitteseotud teenuste ostmiseks; 5) kulud või väljamaksed ettevõtlusega mitteseotud kohustuste täitmiseks.
(3) Residendist mittetulundusühing, sihtasutus, kirik, kogudus või koguduste
liit maksab tulumaksu lõike 2 punktides 1 ja 3 ning §-s 52 nimetatud kuludelt
ja väljamaksetelt, samuti kuludelt isiku põhikirjalise tegevusega (sealhulgas
põhikirjas lubatud ettevõtlusega) mitteseotud teenuste ja vara ostmiseks.
(4) Residendist juriidiline isik maksab tulumaksu kalendrikuu jooksul temaga
seotud füüsilistele isikutele (§ 8) väljamakstud laenude, avansside ja ettemaksete
kogusummalt, mis ületab 50% maksumaksja poolt eelneval kalendrikuul tehtud
vastavalt sotsiaalmaksuseadusele sotsiaalmaksuga maksustatud väljamaksete
summast. Eelmises lauses nimetatud laenude, avansside ja ettemaksete kogusummast
arvatakse maha residendist juriidilise isikuga seotud füüsiliste isikute
poolt samal kalendrikuul tagastatud laenud, avansid ja ettemaksed, samal
kalendrikuul eespool nimetatud avansside või ettemaksete arvel soetatud
kaupade ja teenuste maksumus ning eespool nimetatud avansside või ettemaksete
arvel väljamakstud töö- või teenustasude summad.
(5) Ettevõtlusega mitteseotud kuludeks ei loeta § 13 lõike 3 punktides 6–10 nimetatud
Tulumaks muudelt ettevõtlusega mitteseotud väljamaksetelt
(1) Residendist äriühing, välja arvatud krediidiasutus, maksab tulumaksu ettevõtlusega
mitteseotud väljamaksetelt, välja arvatud juhul, kui nendelt väljamaksetelt
on kinni peetud tulumaks § 41 alusel või tasutud tulumaks vastavalt §-dele 48–51.
(2) Ettevõtlusega mitteseotud väljamakse lõike 1 tähenduses on: 1) ettevõtlusega mitteseotud vara soetamine; 2) madala maksumääraga territooriumil asuva juriidilise isiku (§ 10) poolt
emiteeritud väärtpaberite soetamine, välja arvatud juhul, kui nimetatud
väärtpaberid vastavad investeerimisfondide seaduse § 102 lõike 1 punktides 1–3
toodud tingimustele; 3) osaluse omandamine madala maksumääraga territooriumil asuvas juriidilises
isikus; 4) viivise või leppetrahvi tasumine, kohtu- või vahekohtuväliselt kahju hüvitamine
madala maksumääraga territooriumil asuvale juriidilisele isikule; 5) laenu andmine või ettemakse sooritamine madala maksumääraga territooriumil
asuvale juriidilisele isikule või muul viisil nõudeõiguse omandamine madala
maksumääraga territooriumil asuva juriidilise isiku vastu.
(3) Residendist krediidiasutus maksab tulumaksu järgmistelt väljamaksetelt
ja kahjudelt, välja arvatud juhul, kui nendelt väljamaksetelt on kinni
peetud tulumaks § 41 alusel või tasutud tulumaks vastavalt §-dele 48–51: 1) lõike 2 punktides 1 ja 2 nimetatud väljamaksetelt; 2) lõike 2 punktis 4 nimetatud väljamaksetelt, välja arvatud juhul, kui väljamakse
on tehtud krediidi- või finantseerimisasutusele, mis vastab oma asukohariigi
seadustes Eesti krediidi- või finantseerimisasutusele samaväärse asutuse
kohta esitatud nõuetele; 3) kahjult, mida krediidiasutus saab madala maksumääraga territooriumil asuva
juriidilise isiku vastu omandatud nõudeõiguse (sealhulgas antud laenu ja
tehtud ettemakse) võõrandamisest või sissenõudmisest loobumisest.
Mitteresidendist juriidilise isiku Eestis asuva püsiva tegevuskoha maksustamine
(1) Mitteresidendist juriidiline isik, kellel on Eestis registreeritud püsiv
tegevuskoht (§ 7), maksab tulumaksu vastavalt §-dele 48–52, arvestades käesolevas
paragrahvis toodud erisusi.
(2) Paragrahvi 48 alusel maksustatakse tulumaksuga kõik erisoodustused, mida
mitteresident teeb püsiva tegevuskoha kaudu või püsiva tegevuskoha arvel
oma töötajale või juhtimis- või kontrollorgani liikmele, sõltumata sellest,
kas erisoodustuse saaja on resident või mitteresident.
(3) Paragrahvi 49 alusel maksustatakse tulumaksuga kingitused ja annetused ning
vastuvõtukulud, mida mitteresident teeb püsiva tegevuskoha kaudu või püsiva
tegevuskoha arvel, sõltumata sellest, kas kingituse või annetuse saajaks,
külaliseks või äripartneriks on resident või mitteresident. Külaliseks
ja äripartneriks loetakse ka mitteresidendi peakontori või muu väljaspool
Eestit asuva struktuuriüksuse esindajaid.
(4) Paragrahvi 50 alusel maksustatakse tulumaksuga: 1) Eestist väljaviidav püsiva tegevuskoha vara, mis ületab enne käesoleva
seaduse jõustumist Eestis asunud püsiva tegevuskoha vara, ning Eestisse
püsiva tegevuskoha jaoks toodud vara, kui selle vara eest ei anta vastu
muud vara või ei osutata teenust; 2) püsiva tegevuskoha kaudu või püsiva tegevuskoha arvel mitteresidendi peakontorile
või muudele väljaspool Eestit asuvatele mitteresidendi struktuuriüksustele
tehtavad väljamaksed nende väljamaksete eest kaupa või teenust vastu saamata; 3) püsiva tegevuskoha kaudu või püsiva tegevuskoha arvel mitteresidendi korraldusel
kolmandale isikule tehtavad väljamaksed nende väljamaksete eest kaupa või
teenust vastu saamata.
(5) Paragrahvide 51 ja 52 alusel maksustatakse tulumaksuga kõik püsiva tegevuskoha
kaudu või püsiva tegevuskoha tulu arvel tehtud ettevõtlusega mitteseotud
kulud või muud väljamaksed. Mitteresidendist krediidiasutuse Eesti äriregistrisse
kantud filiaali kaudu tehtud ettevõtlusega mitteseotud väljamaksed maksustatakse
§ 51 ja § 52 lõike 3 alusel.
Tulumaksu deklareerimine ja tasumine
(1) Paragrahvi 48 alusel maksustamisele kuuluvaid erisoodustusi tegev isik või
asutus on kohustatud esitama maksustamisperioodile järgneva kalendrikuu
10. kuupäevaks oma asukohajärgsele Maksuameti kohalikule asutusele maksudeklaratsiooni
kalendrikuu jooksul tehtud erisoodustuste kohta.
(2) Kõik residendist juriidilised isikud ning § 53 nimetatud mitteresidendist
juriidilised isikud on kohustatud esitama maksustamisperioodile järgneva
kalendrikuu 10. kuupäevaks oma asukohajärgsele Maksuameti kohalikule asutusele
maksudeklaratsiooni §-des 49–53 sätestatud tulumaksu kohta eelmisel kalendrikuul,
sõltumata sellest, kas isikul oli nimetatud perioodil tulumaksu maksmise
kohustus või mitte.
(3) Lõigetes 1 ja 2 nimetatud maksudeklaratsiooni ja selle lisade vorm ning täitmise
(4) Maksumaksja on kohustatud kandma §-de 48–53 alusel maksmisele kuuluva tulumaksu
Maksuameti pangakontole hiljemalt maksustamisperioodile järgneva kalendrikuu
10. kuupäevaks.
(5) Kui residendist äriühing on saanud viimase 12 maksustamisperioodi jooksul
välismaalt dividende, siis võib ta § 50 lõike 1 alusel tasumisele kuuluvast
tulumaksust maha arvata välismaal dividendidelt kinnipeetud tulumaksu ja
dividendide aluseks olevalt kasumiosalt tasutud tulumaksu, kuid mitte rohkem
kui 26/74 välismaal väljamakstud dividendide summast. Maha võib arvata
ainult selle osa välisriigi tulumaksust, mille tasumine oli vastava riigi
seaduse või välislepingu alusel kohustuslik.
(6) Kui maksumaksja kasutab § 49 lõikes 5 nimetatud summeeritud arvestust või
kui langevad ära § 51 lõike 2 punktides 3–4, § 51 lõigetes 3 ja 4 ning § 52 lõigetes 2
ja 3 maksustamise aluseks olevad asjaolud, on maksumaksjal õigus teha tulumaksu
ümberarvutus ning nõuda enammakstud tulumaksu tagastamist. Vastavad ümberarvutused
tehakse lõikes 2 nimetatud deklaratsioonis. Enammakstud tulumaksu tagastamine
toimub maksukorralduse seaduses sätestatud korras.
(1) Residendist äriühing, mittetulundusühing, sihtasutus, § 11 lõikes 2 nimetatud
juriidiline isik ning avalik-õiguslik juriidiline isik on kohustatud kuue
kuu jooksul, arvates majandusaasta lõpust, esitama oma asukohajärgsele
Maksuameti kohalikule asutusele majandusaasta aruande allkirjastatud eksemplari.
(2) Mitteresident, kellel on Eestis püsiv tegevuskoht (§ 7), on kohustatud kuue
kuu jooksul, arvates majandusaasta lõpust, esitama püsiva tegevuskoha asukohajärgsele
Maksuameti kohalikule asutusele püsiva tegevuskoha majandusaasta aruande
allkirjastatud eksemplari.
Aktsionäridele ja osanikele tehtud väljamaksetest teatamine
(1) Residendist äriühing on kohustatud aktsiakapitali, osakapitali või sissemaksete
vähendamisel või aktsiate või osade tagasiostmisel tehtud väljamaksetest
või likvideerimisjaotiste väljamaksmisest teatama oma asukohajärgsele Maksuameti
kohalikule asutusele.
(2) Teates tuleb näidata väljamakse saaja nimi, isiku- või registrikood, aadress,
isikule tehtud väljamakse suurus ning isikule kuulunud aktsia, osa, sissemakse
või osamaksu nimiväärtuse suurus enne ja pärast väljamakse tegemist.
(21) Residendist äriühing on kohustatud § 50 lõikes 1 nimetatud dividendide ja
muude kasumieraldiste saajatest teatama oma asukohajärgsele Maksuameti
kohalikule asutusele. Teates tuleb näidata väljamakse saaja nimi, isiku-
või registrikood, aadress ning isikule tehtud väljamakse või kasumieraldise
(3) Lõigetes 2 ja 21 sätestatud teade tuleb esitada väljamakse või kasumieraldise
tegemise kuule järgneva kalendrikuu 10. kuupäevaks.
Registrikannetest teatamine
Kohtute kinnistusametid ja registriosakonnad, riikliku hooneregistri pidaja,
tsiviilõhusõidukite riikliku registri pidaja, riikliku autoregistri pidaja
ja riikliku traktoriregistri pidaja on kohustatud teatama Maksuametile
ühe kuu jooksul, alates vastava registrikande tegemisest: 1) tehingutest, milles välismaa juriidiline isik või Eestis elamisluba mitteomav
välisriigi kodanik või kodakondsuseta isik on võõrandanud kinnisasja, piiratud
asjaõiguse või registrisse kantud vallasasja või loovutanud piiratud asjaõiguse
järjekoha; 2) tehingutest, millega on koormatud kinnisasja või registrisse kantud vallasasja
piiratud asjaõigusega välismaa juriidilise isiku või Eestis elamisluba
mitteomava välisriigi kodaniku või kodakondsuseta isiku kasuks.
1999. aasta tulude maksustamine
(1) Kõikide maksumaksjate 1999. aasta tulud deklareeritakse ja maksustatakse
ning tulumaks tasutakse ja tagastatakse vastavalt enne käesoleva seaduse
jõustumist kehtinud tulumaksuseaduse (RT I 1993, 79, 1184; 1998, 9, 111;
28, 353 ja 354; 34, 485 ja 489; 40, 612; 51, 757; 61, 979; 103, 1699; 1999,
4, 51; 10, 150; 16, 270 ja 273; 27, 383 ja 393; 101, 902) sätetele.
(2) Residendist juriidilise isiku ning välismaa äriühingu filiaali puhul, kelle
majandusaasta ei ole kalendriaasta, loetakse käesoleva seaduse jõustumise
päevale eelnev majandusaasta osa iseseisvaks maksustamisperioodiks ning
selle kohta esitatakse tuludeklaratsioon ning makstakse tulumaks vastavalt
lõikes 1 sätestatule. Sealjuures rakendatakse enne käesoleva seaduse jõustumist
kehtinud tulumaksuseaduse § 17 lõikes 4 ja § 20 lõikes 1 sätestatud protsendimäärasid
proportsionaalselt maksustamisperioodi kuude arvuga.
(3) Enne käesoleva seaduse jõustumist kehtinud seaduse alusel arvestatud tulumaks,
mis laekub Maksuametile pärast käesoleva seaduse jõustumist, kantakse Maksuameti
poolt riigi- ja kohalikesse eelarvetesse vastavalt enne käesoleva seaduse
jõustumist kehtinud tulumaksuseaduse §-le 8.
(4) Füüsilisest isikust maksumaksja, kellel on põhivara, millelt on enne käesoleva
seaduse jõustumist kehtinud tulumaksuseaduse § 17 alusel arvutatud amortisatsiooni,
võib põhivara korrigeeritud maksumuse maha arvata 2000. aasta ettevõtlustulust.
Kui põhivara soetamismaksumuse eest ei ole täies ulatuses tasutud, siis
ei või tulust mahaarvatav summa ületada põhivara eest tasutud summat. Üksiku
põhivara objekti korrigeeritud maksumuse arvutamine toimub vastavalt § 59
lõikele 1.
Tulumaksu arvestamine põhivara võõrandamisel
(1) Füüsilisest isikust maksumaksja, kellel on põhivara, millelt on enne käesoleva
arvestab põhivara objekti võõrandamise korral kasu või kahju (§ 37) lähtuvalt
vara korrigeeritud maksumusest. Korrigeeritud maksumuseks loetakse käesoleva
seaduse jõustumise päevaks lõppenud viimase maksustamisperioodi kohta koostatud
maksuamortisatsiooni tabelis toodud järgmisele maksustamisperioodile ülekantav
põhivara väärtus. II amortisatsioonigruppi kuuluva põhivara puhul arvutatakse
iga üksiku põhivara objekti korrigeeritud maksumus proportsionaalselt vastavalt
iga objekti soetamismaksumuse ja kõikide II amortisatsioonigrupi põhivara
objektide soetamismaksumuste kogusumma suhtele.
(2) Kui füüsilisest isikust maksumaksja on teinud maksustatavast tulust enne
käesoleva seaduse jõustumist kehtinud tulumaksuseaduse § 181 lõikes 1 lubatud
mahaarvamisi, siis sellise põhivara võõrandamise või isiklikku tarbimisse
võtmise (§ 37 lõiked 4 ja 5) korral kahe aasta jooksul pärast põhivara soetamist,
parendamist või täiendamist rakendatakse seaduse § 181 lõikes 4 sätestatut.
Maksustatavast tulust tehtud mahaarvamiste summa lisatakse selle maksustamisperioodi
ettevõtlustulule, millal põhivara võõrandati või isiklikku tarbimisse võeti.
(3) Kui maksumaksja on lisaks põhivara soetamismaksumusele arvanud maksustatavast
tulust maha ka põhivara amortisatsiooni enne käesoleva seaduse jõustumist
kehtinud tulumaksuseaduse § 17 alusel, siis kohaldatakse sellise põhivara
võõrandamise või isiklikku tarbimisse võtmisel lisaks lõikes 2 sätestatule
ka § 37 lõigetes 3, 4 või 5 sätestatut.
(4) Kui residendist juriidiline isik või § 6 lõikes 4 nimetatud mitteresident
on teinud maksustatavast tulust enne käesoleva seaduse jõustumist kehtinud
tulumaksuseaduse § 181 lõikes 1 lubatud mahaarvamisi, siis sellise põhivara
võõrandamise korral kahe aasta jooksul pärast põhivara soetamist, parendamist
või täiendamist on maksumaksja kohustatud tasuma tulumaksu 26% võõrandatud
põhivara soetamise, parendamise või täiendamise kuludest, mis on varasemal
maksustamisperioodil maksustatavast tulust maha arvatud. Kui maksumaksjal
on enne käesoleva seaduse jõustumist kehtinud tulumaksuseaduse § 21 lõike 11
alusel edasikantavaid mahaarvamisi, siis ta võib käesoleva lõike alusel
tulumaksuga maksustamisele kuuluvat summat vähendada edasikantavate mahaarvamiste
võrra. Eelmises lauses nimetatud mahaarvamise võrra vähendatakse ka enne
käesoleva seaduse jõustumist kehtinud tulumaksuseaduse § 21 lõike 11 alusel
edasikantavate mahaarvamiste jääki.
(5) Lõikes 4 nimetatud tulumaks deklareeritakse § 54 lõikes 2 nimetatud deklaratsioonis
sellel kalendrikuul, millal põhivara võõrandati. Tulumaks tuleb tasuda
§ 54 lõikes 4 nimetatud tähtpäevaks.
Erisused dividendide maksustamisel
(1) Äriühing, kelle poolt enne käesoleva seaduse jõustumist kehtinud tulumaksuseaduse
§ 32 lõike 2 alusel tasutud tulumaks ei ole enne käesoleva seaduse jõustumist
lõppenud viimase maksustamisperioodi kohta esitatud tuludeklaratsiooni
alusel täies ulatuses maha arvatud sellesama seaduse alusel tasumisele
kuuluvast tulumaksust, võib sel viisil tekkinud tulumaksu enammakse arvata
maha § 50 lõike 1 alusel tasumisele kuuluvast tulumaksust. Kui tulumaksu
enammakse on suurem kui maksustamisperioodil § 50 lõike 1 alusel tasumisele
kuuluv tulumaks, siis võib maha arvamata osa enammaksest, mida on vähendatud
lõike 3 kohaselt teisele residendist äriühingule ülekantud mahaarvamise
õiguse võrra, edasi kanda järgmistele maksustamisperioodidele.
(2) Kui residendist äriühing maksab dividende aastatel 1994–1999 lõppenud majandusaastate
puhaskasumist, võib see äriühing § 50 lõike 1 alusel tasumisele kuuluvast
tulumaksust maha arvata väljamakstud dividendile vastavalt kasumiosalt
aastate 1994–1999 eest makstud tulumaksu osa, kuid mitte rohkem kui maksustamisperioodil
§ 50 lõike 1 alusel tasumisele kuuluv tulumaksu summa. Mahaarvatav tulumaks
määratakse kindlaks selliselt, et äriühingu aastate 1994–1999 maksustamisperioodide
kohta esitatud tuludeklaratsioonides maksustatavalt tulult arvutatud ja
soodustustega korrigeeritud tulumaksu kogusumma jagatakse sama äriühingu
aastate 1994–1999 majandusaasta aruannete bilansi ridade «aruandeaasta puhaskasum»
kogusummaga, millest on lahutatud aastate 1994–1999 jooksul samade aastate
puhaskasumi arvel läbiviidud fondiemissiooni summa, ning saadud tulemus
korrutatakse väljamakstud dividendi summaga.
(3) Kui residendist äriühing maksab dividende teisele residendist äriühingule,
kellele kuulub vähemalt 20% dividende maksva äriühingu aktsiatest, osadest
või häältest, võib lõigetes 1 ja 2 sätestatud tulumaksu mahaarvamise õiguse
üle kanda dividendi saajale (edaspidi ülekantud tulumaks). Lõikes 1 nimetatud
mahaarvamise õiguse ülekandmisel on ülekantud tulumaksu suuruseks 26/74
makstud dividendi summast, kuid mitte rohkem kui väljamakstud dividendile
vastav proportsionaalne osa lõike 1 alusel mahaarvamisele kuuluvast enammakse
jäägist dividendide maksmise hetkel. Lõikes 2 nimetatud mahaarvamise õiguse
ülekandmisel on ülekantud tulumaksu suuruseks makstud dividendile vastav
lõike 2 kohaselt arvutatud mahaarvatava tulumaksu summa. Dividende maksev
äriühing esitab ülekantud tulumaksu suuruse kohta tõendi dividendide saajale
hiljemalt dividendide väljamaksmise kuule järgneva kuu 5. kuupäeval. Tõendi
koopia esitatakse samaks tähtpäevaks dividendide maksja asukohajärgsele
(4) Kui äriühing on saanud lõikes 3 nimetatud dividendi ning maksab dividendi
teisele residendist äriühingule, siis ta lisab dividendi saajale lõike 3
kohaselt ülekantavale tulumaksule väljamakstavale dividendile vastava proportsionaalse
osa dividendi maksjale lõike 3 kohaselt varem ülekantud tulumaksu summast,
mida dividendi maksja on vähendanud lõike 6 kohaselt tehtud mahaarvamiste
võrra. Sellisel viisil on ülekantud tulumaksu edasikandmine lubatud tingimusel,
et dividendi saajale kuulub vähemalt 20% dividendi maksva äriühingu aktsiatest,
osadest või häältest. Ülekantud tulumaksu edasikandmise kordade arv ei
ole piiratud. Ülekantava tulumaksu kohta koostatakse tõend lõikes 3 sätestatud
(5) Tulumaksu mahaarvamise õiguse ülekandmist lõigetes 3 ja 4 sätestatud tingimustel
rakendatakse ka sellisel juhul, kui residendist äriühing suurendab käesoleva
seaduse kehtivuse ajal oma aktsia- või osakapitali fondiemissiooni korras.
Tulumaksu mahaarvamise õigust võib üle kanda residendist äriühingule, kellele
kuulub fondiemissiooni otsustamise ajal vähemalt 20% fondiemissiooni läbiviiva
äriühingu aktsiatest, osadest või häältest. Ülekantava tulumaksu suuruse
arvestamisel võetakse aluseks fondiemissiooni tulemusena saadud tasuta
aktsiate nimiväärtus või summa, mille võrra suurendati aktsiate või osade
nimiväärtust. Ülekantava tulumaksu kohta koostatakse tõend lõikes 3 sätestatud
(6) Äriühing, kellele on üle kantud tulumaksu mahaarvamise õigust vastavalt
lõikele 3, 4 või 5, võib § 50 lõike 1 alusel tasumisele kuuluvast tulumaksust
maha arvata lisaks lõikes 2 nimetatud tulumaksule ka lõike 3, 4 või 5 kohaselt
ülekantud tulumaksu, kuid kokku mitte rohkem kui maksustamisperioodil § 50
lõike 1 alusel tasumisele kuuluv tulumaksu summa. Mahaarvamise tulemusena
tekkinud ülekantud tulumaksu jääki võib maha arvata järgnevatel maksustamisperioodidel
§ 50 lõike 1 alusel tasumisele kuuluvast tulumaksust.
(7) Lõigetes 3 ja 4 nimetatud ülekantud tulumaksu tõendi vorm kehtestatakse rahandusministri
(8) Enne käesoleva seaduse jõustumist kehtinud tulumaksuseaduse § 32 lõike 4
alusel moodustatud dividendiarvelt makstavaid dividende ei maksustata § 50
lõikes 1 ettenähtud tulumaksuga.
Muud rakendussätted
(1) Äriühingud, kelle tulu on vastavalt Eesti Vabariigi ettevõtte tulumaksu
seaduse (RT 1991, 36, 446; 1992, 34, 442; 1993, 6, 95; RT I 1993, 79, 1184)
§-le 17 täielikult või osaliselt tulumaksust vabastatud, maksavad tulumaksu
§-des 48–52 sätestatud maksuobjektilt.
(2) Paragrahvis 35 sätestatut kohaldatakse ka enne käesoleva seaduse jõustumist
kehtinud tulumaksuseaduse § 21 alusel edasikantavatele kuludele. Enne käesoleva
seaduse jõustumist kehtinud tulumaksuseaduse § 21 lõikes 11 sätestatud kulusid
võib edasi kanda kuni seitsmele järgnevale maksustamisperioodile.
(3) Enne käesoleva seaduse jõustumist kehtinud tulumaksuseaduse § 22 alusel
edasikantud kahju võib maha arvata maksumaksja vara müügist saadud kasust
vastavalt §-le 39.
(4) Paragrahvi 34 punktis 1 sätestatu kehtib samuti enne käesoleva seaduse jõustumist
kehtinud tulumaksuseaduste alusel tasumisele kuuluva tulumaksu suhtes.
(5) Eesti Vabariigi ravikindlustusseaduse, Eesti Vabariigi töölepingu seaduse,
avaliku teenistuse seaduse ja riigilõivuseaduse muutmise seaduse (RT I 1998,
111, 1829; 113/114, 1876) § 5 lõike 3 kohaselt tööandjate poolt kuni 2000. aasta
1. juulini makstavatelt ravikindlustushüvitistelt peab tulumaksu kinni tööandja
vastavalt käesoleva seaduse § 41 punktile 1.
(6) Paragrahvi 54 lõiget 5 kohaldatakse pärast käesoleva seaduse jõustumist välismaal
kinnipeetud või tasutud tulumaksu suhtes. Enne käesoleva seaduse jõustumist
välismaal kinnipeetud või tasutud tulumaks arvatakse maha maksumaksja poolt
Eestis tasumisele kuuluvast tulumaksust vastavalt enne käesoleva seaduse
jõustumist kehtinud tulumaksuseaduse §-le 30.
(7) Enne 2001. aasta 1. jaanuari sõlmitud investeerimisriskiga elukindlustuslepingu
alusel väljamakstud summa kuulub maksustamisele § 20 lõike 3 alusel, kui
see on saadud enne viie aasta möödumist kindlustuslepingu sõlmimisest.
§-d 63–66.
Tulumaksuseaduse kehtetuks tunnistamine
Tulumaksuseadus (RT I 1993, 79, 1184; 1998, 9, 111; 28, 353 ja 354; 34, 485
ja 489; 40, 612; 51, 757; 61, 979; 103, 1699; 1999, 4, 51; 10, 150; 16,
270 ja 273; 27, 383 ja 393; 101, 902) tunnistatakse kehtetuks.

References: § 3
 § 43
 § 6
 § 46

§ 31
 § 13
 § 12
 § 3
 § 121
 § 25
 § 160
 § 26
 § 15
 § 15
 § 17
 § 20
 § 6
 § 702
 § 702
 § 41
 § 6
 § 19
 § 39
 § 11
 § 11
 § 702
 § 15
 § 13
 § 32
 § 48
 § 28
 § 111
 § 32
 § 43
 § 41
 § 13
 § 29

§ 20
 § 29
 § 29
 § 41
 § 55

§ 108
 § 41
 § 29
 § 29
 § 29
 § 41
 § 22
 § 22
 § 13
 § 20
 § 41
 § 18
 § 22
 § 44
 § 44
 § 31
 § 31
 § 3
 § 41
 § 41
 § 48
 § 11
 § 11
 § 11
 § 11
 § 2
 § 11
 § 15
 § 29
 § 13
 § 41
 § 102
 § 41

§ 51
 § 52
 § 53
 § 50
 § 49
 § 51
 § 51
 § 52
 § 11
 § 50
 § 17
 § 20
 § 17
 § 59
 § 181
 § 181
 § 17
 § 37
 § 6
 § 181
 § 21
 § 21
 § 54

§ 54

§ 32
 § 50
 § 50
 § 50

§ 50
 § 50
 § 50

§ 50
 § 32
 § 50
 § 21
 § 21
 § 22
 § 5
 § 41
 § 20